IKASTXIKI SURF EHSF ZIRKUITUA LAGAN\nAmaitu dan astegoien honetan, bagilaren 30 eta garagarrilaren 1ean, ospatu egin da Ibarrangeluko Laga hondartzan IKASTXIKI SURF EHSF ZIRKUITUko bigarren jardunaldia. Antolatzaileak: BIZKAIKO FORU ALDUNDIA, GIPUZKOAKO FORU ALDUNDIA, BSF eta GSF. Mailak: umeak (1995-1996), gaztetxoak (1993-1994) eta kadeteak (1991-1992).\nUmeen txanda izan zan. Eguraldiak ederto lagundu eban eta itsasoa, uda izateko, txapelketa aurrera ateratzeko nahikoa. Metro erdiko indarbako itxosuek (olatuek) baina gure Euskal Herriko harrobia, Bizkaiko eta Gipuzkoako harrobiak, ederto aritu ziran.\nGuztira 12 izen emon ziran baina 10 besterik ez ziran aurkeztu. Hori zala eta betiko lehiaketa egitura erabili beharrean “danon-danon” arteko norgehiagoka erabili genduan. Horrela partehartzaileak ez ziran kaleratzen, hiru aukera edo hiru itzuli, egin behar izan eben eta hiru itzuliak eginda sei aparlarien (surflarien) arteko azkena (finala) egin zan. 20 minutuko txandetan lasaitasunez aparretan jardun (surfeatu) ahal izan ziran (eben). Kaleratzearen beldur eta horrek sortarazten dauan urduritasuna albo batean utziaz.\nGoizeko 10tan izan zan deialdia eta 10.45rako hasi gintxakon Ikastxikiari. Geldiunik bage, hasi eta amaitu. Hiruretarako bagengozan partehartzaileok, epaileok, idazkaria, txapelketa zuzendariak etabar danok alkarregaz BSFko karpa horian pasta-entsalada bazkalduten.\nBazkaldu ostean danon artean egunaren balorapena egin genduan eta umeei epaiketari buruz argipen batzuk emon jakezan. Balorapena eginda Ikastxiki 2007ko elastiko bana jaso eben eta berau jantzita oroigarri-argazkia atera.\nGaztetxo (1993 eta 1994 urtekoak) eta Kadeteen (1991 eta 1992 urtekoak) txanda. Goizeko 10tan bere deituak, 10.30an inguru lehiaketari hasiera emon geuntson. Aurreko egunagaz alderatuta baldintzak erabat kontrakoak. Eguraldia lainotuta, eguzki izpiak erabat ezkutaturik. Itsasoa aldiz gitxitik gehiagora. Metro erdi eskazatsugaz hasi egin genduan, metro igarotako itxosuekaz amaitu baina. Zapatuan lurreko haizea, domekan itsasoko haizea. Eguneko lehen orduan mantso, eguerdian harrotu eta bapatean apurka-apurka barriro baretuz eta aldi berean itsasoa haundituz final ikusgarriak ikusteko aukera euki genduzan. Gaztetxo mailan 24 aparlari (surflari) aritu ziran, kadetetan bi besterik ez. Horren arrazoitariko bat astegoien bardinean Barinatxen Euskal Zirkuituko txapelketa egoala eta kadete batzuk Ikastxikian lehiatu beharrean gurago izan dabe Nagusien txapelketan partehartu. Gaztetxoentzako lehiaketa egitura barri bat erabili genduan. Partehartze haundia egon zalako ezin izan genduan aurreko eguneko “danok-danon arteko lehiaketa sistema” erabili. Erabilitako sistema gitxienez partehartzaile danek birritan uretaratzeko izan zan. Aurreneko itzulian (ronda) ez zan inor kaleratu. Bigarren itzulian hasi ziran kaleratzen. Sistema honek bere hika-mikak sortarazi egin ebazan gaztetxoen artean beraientzako eta gurasoentzako gauza barria izan zalako eta buruan lehiaketekaz ekarren eskema bapatean aldarazi egin geuntsen. Helburua lehiatzen ikastea eta bakotzak bere surfan trebetzea. Betiko sistemagaz kasu askotan ez da hobekuntzik emoten eta beste askotan gainera eskarmentu gitxiko aparlariengan desmotibazia sor daiteke. Ikastxiki Surf EHSF Zirkuitua, zirkuituaren izenak azaltzen dau Txikiak Surfean Ikasi, eta sistema barri honegaz uste dogu gehiago ikasiko dabela.\nArrastiko hirurak aldera azkenak egiteari ekin geuntsozan. Neskak mutilekaz batera aritu ziran arren, aurkeztu ziran lau neskentzako finala prestatu geunduan, baina itsasoa beraien ustez harrotu egin jaken eta horregatik gurago izan eben ez uretaratzea. Lau hoietatik Bakio Surf Taldeko Batirtze Bilbao besterik ez zan ausartu. Hori zala eta arautegia errespetatu ez eta lehiaketaren zuzendaritzak erabaki eban Batirtze Kadeteen finalean sartutea beste bi leihakideekaz: Barrika Surf Taldeko Asier Larrea eta Loiola Indautxu Taldeko Pablo Cabezuelo. Hirurek adorea, indarra eta kemena erakutsi egin eben. Kadeteko finala erabat zaila eta gogorra. Etenbage itsasoa sutafuego aritu zan gero eta itxosu haundiagoak bidaltzen. Baldintza hauetan trebeena Pablo Cabezuelo. Ostean Asier Larrea eta hirugarrenez Batirtze Bilbao.\nItsasaldia goratuten jojan einean Kadeteen finalean baldintzak zertxobait hobetzen joan ziran. Gainera honako hontan final internazional batez pairatzeko aukera izan genduan. Alde batetik bizkaialdean finkatuta dagoan Txarli Dentzel estatubatuarra. Beste alde batetik Wayan Hinckel brasildarra eta azkenik bi euskaldun; Zarautz Surf Elkartetik Mikel Elizalde hernaniar gipuzkoarra eta Barrika Surf Taldetik Txaber Gaminde bizkaitarra. Maisutasunez azken honek garaipena lortu eban.\nJarraian elastiko bana jaso eben partehartzaile danek, oroigar-argazkia atera eta sari banaketagaz amaiera emon geuntson Lagako Ikastxikiari. Danok jaso eben EHSFko aldizkaria, oholarentzako protekzioa, EHSF itsas taula eta EHSF eta BSFko pegatina bana. Gainera Tres60ko bideo batzuk zozkatu genduzan. Hala nola EHSFko elastiko batzuk bere eta Localsurf aldizkari batzuekaz beste horrenbeste.\nEskertu gure babeslea: EUSKAL HERRIKO SURF FEDERAZIOA (EHSF), gure laguntzaileak: PUNTORADIO, EL DIARIO VASCO, SURFER RULE, 3SESENTA eta BILBOTEX, IBARRANGELUKO UDALA eta azkenik LAGAKO OGOÑOPE SURF TALDEA. Uneoro Ogoñopekoek lagunduten jardun ziran eta.\nHurrengo egunetan argazki gehiago BSFko webgunean: www.asfedebi.com/home.asp?sec=2&a=51&b=42&idi=0 (Testua: BSF)\nJATYR BERASALUZE EL DIARIO VASCO EUSKAL SURF ZIRKUITUKO PROTAGONISTA BERRIA DA 30/07/2007\nEUSKAL SURF SELEKZIOAK GARAIPENA LORTU DU BERRIRO ERE 20/07/2007\nEUSKADIKO ELKARTEARTEKO SURF TXAPELKETA EKITALDIAK DATA BERRIA DAUKA 17/07/2007\nBretainiaratz joko du bihar euskal surf selekzioak 13/07/2007\nJON GARAI ETA AXIER MUNIAIN IZAN DIRA BERRIRO ERE EUSKAL SURF ZIRKUITUKO PROTAGONISTAK 01/07/2007


'RED ROCKET': "Pastel koloreek ezkutatzen dutena"\n-Pastel koloreek ezkutatzen dutena-\nAski da Sean Bakerren azken filmeko lehen bizpahiru planoak ikustea, Texas City-ko bazterretan William Eggleston edota Joel Meyerowitz argazkilari amerikarrek atzeman zuten hoztasun koloretsu berbera nabaritzeko. Alde horretatik, baliteke Drew Daniels argazki-zuzendaria eta Baker bera pasaden mendeko pop art-aren eskolakoak izatea. Warholen iragarki-estetika gaur egunera itzuliz, errepide pareko gasolindegietan, donut denda koloretsuetan, eta arrosa-pastel koloreko etxebizitza kitschetan jarri dute begirada. Denak erdi hutsik, ordea, koloretsu, baina hotz. Fabriketako kutsadurak “pasteldu” ote ditu Trump eta Hillary-ren propaganda kartel erraldoien tonalitateak? Atzealdean, izan ere, petrolio findegiak ditugu ikusgai —hauek ere hutsik badirudite ere, beti martxan, mamuak balira bezala—. Langabeziak eta crackak irentsi duen hiri deprimituan, fabrika tximenetatik ateratzen den keak iraganeko amets bat dirudi.\nFilmeko lehen irudiek berehala kokatuko gaituzte, beraz, denbora-espazio koordenada zehatzetan: Texasen gaude, eta 2016ko Estatu Batuetako hauteskundeak izatear dira. Ez da ordutik hona horrenbeste denbora igaro; ondo dakigu zer gertatu zen, baina agian ez hain ondo zergatik gertatu zen. Bada, Bakerren aurreko bi lanetan (Tangerinen eta Florida Projecten) salaketa politikoa agerikoa bazen, oraingo honetan, erreklamoak baino, ikerketa grinak gidatu du zinemagilea. Seguraski horrexegatik haserrearazi dezake filmak AEBn “ezkerraldeko” stablishmenta: pertsonaia-ikerketa sakon baten bidez hurbildu nahi izan da Baker azken urteetako panorama politiko arraro honetara, ez, ordea, diskriminatutako minoria baten bidez, ezta enpatia erraz sentiarazi dezaken neskato errugabe baten bidez. Protagonistak Mikey Saber du izena, eta pornografiaren munduan dena irabazi eta dena galdu ondoren bueltan da Los Angelesetik Texasera.\nRobe Lowek edo Donald Trumpek duten beltzaran horixka horrekin bueltatu da Mikey, Malibuko eguzkiak edo UVA izpiek belztu ote duten zalantzan jartzen zaituen tonalitate arraro horrekin. Texas City-ko pastel-kolore estetikak ezkutatzen duen hoztasunak bezalaxe, atsegina izan nahi duen azal-koloreak ezinegona besterik ez du sorraraziko. Zorionez, Simon Rex aktoreak maisuki daki bere pertsonaiaren berezko tentsioa komediaren bidez laxatzen. Hala eta guztiz ere, gogorra da txisteen atzean ezkutatzen den nihilismoa. Noski, amoralitatea ez da Bakerrena, benetan existitzen diren mila “Mikey Saber” horiena baizik. Bakerren eginkizuna ikerketa da, elezahar intentzio gabe, ikasgai merke gabe. Hutsetik zerbait ateratzen saiatzea, eta behar bezala lortu du.


Mendekoste Eguna jai izango da berriro Estatu frantsesean - GARA\nSenatuak eta Asanblea Nazional frantsesak legea moldatu ostean, Jean-Pierre Raffarinen gobernuak, 2005ean Mendekosteko astelehena laneguntzat izendatzeko hartutako erabakia bertan behera geratu da berriki.\n2003ko udan izandako bero izugarriak 15.000 hildako eragin zituen, batez ere, adin handiko pertsonen artean. Hondamendi hark izugarri hunkitu zuen gizartea eta gobernuak, elkartasunaren izenean, Mendekosteko astelehena lanegun izendatu zuen, egun horretako soldata ezindu eta zaharrentzat bitartekoak jartzera bideratuz.\nAzken hiru urteetan zalaparta eta kontraesan ugari izan da neurria aplikatzerakoan, askok -tartean eskola eta erakunde publikoak- jai egiten jarraitu baitute, nahiz eta soldata-egun hori beste egun batean lan eginez edo metatutako gehiegizko orduetatik bideratu elkartasunezko funtsetara.\nOrain, «malgutasuna» behar dela aitortuta, Mendekoste bazko bigarrena jaiegun bilakatu da berriro; baina, hori bai, beste jaiegun batean -Maiatzaren 1ean edo oporretan izan ezik- lan eginez, metatutako orduetatik edo beste era batean, soldataren ekarpena egiten jarraitu beharko da, «eraginkorra» delakoan. 2007an, esaterako, 2.300 milioi euro jaso ziren.\nUMPk eta UDFk moldaketaren alde bozkatu dute. PSk eta PCk, aldiz, aurka. Azken alderdi bi hauek, ez dute inoiz onartu zama hori soldatapekoen gain jartzea.


Musikalean asteazkenean Zumartekoen eskutik, Santa Zezili Eguna ospatzeko | Noaua Kultur Elkartea\nHemen zaude: Hasiera » Euskara » Musikalean asteazkenean Zumartekoen eskutik, Santa Zezili Eguna ospatzeko\nMusikalean asteazkenean Zumartekoen eskutik, Santa Zezili Eguna ospatzeko\nBy\tnoaua\ton\t2017-11-20\tin\tEuskara, Jaiak, Jendartea, Kultura\nAte joka dugun musikariena den Santa Zezili Eguna, azaroaren 22an. Euskal Herriko Musika Eskolen Elkarteak urtero antolatu ohi duen “Musikalean” ekimenean parte hartuko dute aste honetan zehar. Zumarte Musika Eskolak ere bat egingo du deialdiarekin. Asteazkenerako, azaroaren 22rako Usurbil erdigunea zeharkatuko duen kalejira egingo dute lehenik, kontzertua segidan Sutegin. Ezberdina izango da aurtengoan. Ospakizunak, jada itxita dagoen eta datozen bi ikasturteotan berritu eta handituko duten musika eskolaren eraikinetik abiatuko dituzte.\nEdizio honetan, Jose Antonio Egia (Balmaseda, 1917) euskal konpositorea omenduko da. “Egun hauetarako bereziki diseinatutako kamisetak jantziko dituzte parte hartzaileek. Aurten kamisetak gorriak izango dira”, iragarri dute Euskal Herriko Musika Eskolen Elkartetik.\nAzaroak 22, asteazkena\n18:00 Kalejira. Zumarte Musika Eskolatik abiatuta: Trikitixa-pandero taldea, Musika Txokoko eta abesbatzako ikasleekin lagunduta eta Txaranga.\n19:00 Sutegin: Musika Eskolako talde instrumentalak.


Dick Turpin | Faroa\n← Ezkur urte, elur urte\nData: 2005(e)ko urtarrilaren 25a Egilea: Joxe Aranzabal\nAtzo arratsaldean, lo kuluska bat egitekotan nintzela kafe garaian, ezusteko galanta: Dick Turpin agertu zitzaidan txirrina joka. Orain pare bat urte ezagutu nuen Dick, berak ere Sustatun idazten baitzuen, batez ere teknologia kontuak.\nKanpoan elur pikorta ari zuen, eta guk txokolate beroa egin. Trebea da Dick txokolatea egiten, eta biok ere gustura edan genuen, ogi xigortuarekin batera, garai zaharretan legez.\nBiok mac zaleak izaki, errepaso ederra eman genion Applen bilakaerari. Pozik ikusten du Dick-ek Applen piztuera, baina gogor kritikatu zituen Cupertinoko enpresaren zenbait ohitura, oso Microsoft erakoak. Azkenik, âmoÃ±oÃ±oaâ iritzi zion nire Powerbook berriari.\nBereiztu zenetik bere bikotekidearengandik, oso gaizki pasatu du gure lagunak. Hori zela-eta, erabaki zuen denboraldi batez, behintzat, gehiago ez idaztea Sustatun. âLur jota nengoen, eta gogorik ez idaztekoâ. Orain beste neska batek egin dio tilin, eta esan liteke bizipoza ere itzuli zaiola begietara. Uzkur dago, hala ere, ez baitu nahi itxaropen faltsurik sortu bere bihotzean.\nPare bat ordu berriketa gozoan arituta, neguko jaka jantzi eta automobilaren bila joan zen Dick Turpin. Gasteizera zihoan, gaua neskaren etxean pasatzeko asmoz. Etekin ona ateratzen ari zaio urte sabatikoari.


Juan Lope, artista eta inauterizalea - - Tolosaldeko ataria\nJoxemi Saizar 2017-02-17 15:06\nJuan Lope Jimenez 1917ko irailaren 12an jaio zen Tolosan. 1936an Gorriti zinemako makinista zen eta Walt Disneyren marrazkiak ikusita, haiek imitatzen hasi zen. Soldaduskan egur taila gustuko zuen azpeitiar batek zerbait irakatsi eta horretan hasi zen Santa Maria kaleko bere txokoan. Lopetegi eskulturagile donostiarrak buztina lantzen erakutsi zion eta Mariano Benlliure eskulturagile ospetsuak Madrilera eraman zuen berarekin ikastera, baina hiru hilabete besterik ez zuen iraun han. Tolosara itzuli eta Aste Santuko prozesioetarako pasoak egiten hasi zen. Izena hartzen joan zen eta enkargu ugari jaso zituen inguruetan eta Euskal Herri osoan.\nTolosan bertan bere busto, eskultura eta marrazki ugari ikus daitezke oraindik: Pablo Gorosabel, Adrian Laskibar, Felipe Dugiols, baserritarra, euskal dantza, Wenceslao Maiora, Francisco de Tolosa, Ramos Azkarate, Alexander Fleming, Izaskungo ama birjina… eta Tolosaldean ere gordetzen dira bere lanak, gutxienez Alegian (Txintxarri elkarteko armarria), Altzon (Erraldoia), Amezketan (Fernando Amezketarra) eta Orexan (Jesukristo). Gainera bere marrazkiak, bustoak eta armarriak hainbat elkarte eta tabernatan ere ikus daitezke. Eta Ordizian, Beasainen, Zumarragan, Zarautzen eta Zalduondon, besteak beste, bere lan batzuk gelditzen dira kalean.\nGaltzen ari den izpiritua\nInauterizalea izanik, parte hartu zuen hainbat konpartsa eta karrozatan eta eskatzen zioten elkarte eta kuadrillei beti esku bat botatzeko prest agertzen zen. Baliabide gutxirekin eta umore askorekin, gaur egun galtzen ari den Tolosako inauteri estilo baten ordezkari ezagunenetako bat izan zen hamarkada askotan zehar. 1981eko irailaren 1ean hil zen, 64 urte betetzeko egun gutxi falta zirela.\nLiburua eta dokumentala, kalean\nLiburua ere aurkeztu zen atzo. 80 orri ditu, euskaraz eta gazteleraz idatzita dago eta lagun eta familiartekoen testigantzak jaso ditu hainbat kolaboraziorekin batera. Gainera 200 argazki baino gehiago, Loperen 24 marrazki eta hainbat dokumentu –egunkari aipamenak, eskutitzak, egitarauak, partiturak– biltzen ditu. Juanito Loperen biografiaz gain, bere obraren xehetasunak ematen ditu eta inauterietan ateratako numeroen informazio zabala biltzen du. Artistak lan egin zuen lokalak, jaso zituen omenaldiak, zezen kontuak eta beste ere aipatzen dira lan monografiko honetan. 20 eurotan dago salgai. Gaurtik aurrera toki hauetan eros daiteke: Atodo, Asteasuarra, Ikatza, Elurra, Triangulo eta Itaie tabernetan eta Aranburu eta Babel liburu dendetan.


Avviso pubblico c1-_tecnico_servizi... by Luigi Degan 230 views\nParticipar en los presupuestos de l... by Animalec, animaci... 961 views\nSemana Cultural Gran Canaria en Bar... by Animalec, animaci... 1247 views\n1. ENERGIA Energia gure inguruan gertatzen diren aldaketen erantzulea da. Energia leku guztietan dago, mota jakin bateko energia beste mota bateko energia bihurtu daiteke: halan, energia elektrikoa, argi energia bihurtzen da. ENERGIA MOTAK Energia modu askotan agiri da. Adibidez, energia mekaniko, argi energia, bero energia, energia kimikoa, energia nuklearra eta energia elektrikoa. Energia mekanikoamugitzen dagoan objetuek daukien energia da. Argi energia hainbat gorputzek argi moduan igortzen dabena da, naturalak edo artifizialak izan daitekez. Bero energia gorputzek bero moduan igortzen dabena da, adibidez, eguzkiak edo suak igorten dabena. Energia kimikoa hainbat sustantziatan batzen dan energia da; adibidez, petrolioan, elikagaietan edo dinamitan batzen dana. Pilek eta bateriek ere energia kimikoa gordetzen dabe, eta energia hori energia elektriko bihurtzen dabe.\n2. Energia nuklearrahainbatsubstantziatatik lortzen da, uraniotik, erradiotik eta poloniotik. Energia elektrikoa etxeetan gehien erabiltzen dan energia da. Errez lortzen da ur jausien, eguzkiaren argiaren nahiz airearen higiduraren bidez. ENRGIA ALDATU EGITEN DA Energia ez da sortzen, ezta suntsitzen ere; aldatu egiten da. Hau da, hainbat motatako energiak beste mota batzuetako energiak bihurtzen dira. ENERGIA ITURRIAK Energia iturriakenergia emoten deuskuen materialak edo fenomenoak dira. Material batzuk, ikatza eta petrolioa, eta fenomeno batzuk, haizea edo olatuak, energia iturriak dira. Energia iturrien artean, mota bi bereizten dira: iturri berriztagarriak eta ez-berriztagarriak. ENERGIA ITURRI BARRIZTAGARRIAK Energia iturri berriztagarrietatik energia garbia lortzen da, ingurumena kutsatzen ez dauana . iturri berriztagarri nagusiak eguzkia, haizea, ura eta biomasa dira. Eguzki panelen bidez eguzki energia aprobetxatu eta bero energia edo energia elektriko bihurtu daiteke.\n3. Aerosorgailuen bidez haize energia edo energia eolikoa ustiatzen dogu, energia mekanikoa eta energia elektrikoa bihurtu daiteke. Presak eta urtegiak eraikiz ura batzen da; eta, gero garaiera jakin batetik isurtzen da, uraren mugimendua aprobetxatzeko. Enrgia hidraulikoa hidraulikoetan ustiatzen da, ur jauzien energia mekanikoa energia elektriko bihurtzeko. Instalazio mareomotrizeenbidez, itsasgorako eta itsasbeherako ur masen mugimendua eta itsasoko olatuena erabili daiteke. Energia mareomotriza energia elektrikoa bihurtzen da. Materia organikoa errez edo tratatuz energia lortzen da, eta energia hori energia termiko edo elektriko bihurtzen da. ENERGIA ITURRI EZ-BERRIZTAGARRIAK Energia iturri ez-berriztagarriak oso arin kontsumitzen dira. Iturri ez berriztagarri nagusiak honek dira: petrolioa, ikatza, gas naturala, lurraren barruko beroa eta substantzia erradiaktiboak. Petrolioa mundu osoan gehien erabiltzen dan energia iturria da. Petroliotikabiatuta, hainbat erregai lortzen dira, gasolinea eta gasoila, hortik aparte, plastikoak fabrikatzen dira.\n4. Ikatza erabiliz , zentral termikoek energia elektrikoa lortzen dabe. Gas naturala etxeetako sukaldeetan eta berokuntzetan erabiltzen da. Zentral nuklearretan, substantzia erradiaktiboetatik abiatuta, energia elektriko bihurtzen da. lurraren barrualdeko beroaren bidez, energia geotermikoa lortzen da, eta, gero, energia elektriko bihurtzeko erabili daiteke. ENERGIA ITURRIEI LOTUTAKO ARAZOAK Energia oinarrizko elementua da gizarteen garapenan. Horregaitik herrialde bat teknikoki zenbat eta aurreratuagoa izan, orduan eta energia gehiago behar dau. GAUR EGUNGO MUNDUA ETA ENERGIA ITURRIAK Energia iturri ez-berriztagarrietatik lortua izaten da, modu nagusian, eta, hori dala-eta, energia konbentzional deitutako energia iturri horreei, horrexek direlako gehien erabiltzen diranak. Energia iturri ez-berriztagarriak horreek, urriak izateaz aparte, lurreko hainbat zonaldean kontzentratuta dagoz.\n5. Baliabide natural horreek eskuratzeko lehiaren eraginez, eta, sarri, gerra odoltsu bihurtzen dira. Baliabide horreen kontsumoa murrizteko, gaur egun, energia berriztagarrien kontsumoa sustatzeko neurriak hartzen dabilz, eguzki eta haize energien kontsumoa sustatzeko. Mota horreetako energiei energia alternatibo deitzen jake. Energia berriztagarriak ez dira agortzen, baina horreek baliatzeko gaitasun mugatua dogu oraindik. Horregaitik iturri horretatik datorren energia ahalik eta gehien aprobetzatzeko teknologia berriak ikertzea eta garatzea beharrezkoa da. ENERGIAK INGURUNEAN SORTZEN DAUZAN ONDORIOAK Energia lortzeak eta erabiltzeak ingurumen arazo ugari eragin daikez. Gasa, petrolioa edo ikatza lortzeko, meatzeak, eta hobiak hondeatzen dira, eta behar horreek paisaia hondatu eta lurzorua eta landaradia suntsitzen dabez. Urtegien eraginez haranak urpean ezkutatuta gelditzen dira, eta parke eolikoak nahiz eguzki parkeek inpaktu bisual handia eragiten dabe. Energia lortzeko instalazioek arriskuan jarri daikez inguru horretako animalia espezieak. Aerosorgailuak arrisku handia dira hegaztientzat.\n6. Erregaiak erretzean, substantzia kutsagarri asko eta asko igortzen dira atmosferara, eta horreek ingurumenean era askotako kalteak eragiten dabez:  Atmosferara karbono dioxido asko igortzen da, eta, horren ondorioz, berotegi efektu naturala handitu egiten da; lurreko temperaturearen igoera eragiten dau.  Karbono dioxidoaz aparte, erregaiak erretzean atmosferako ura kutsatzen daben beste gas batzuk askatzen dira, euri azido deitzen jako. Zentral nuklearrek karbono dioxido oso gitxi igortzen dabe, bainahondakin nuklear deitutako arrisku handiko beste hondakin batzuk sortzen dabez. EKINTZA KOLEKTIBOAK Gobernuek eta enpresek oinarrizko egitekoa daukie energia kontsumoaren murrizketan. Energia garbia lortzeko energía alternatiboenerabilerea bultzatzen dabe, diru laguntza publikoen bidez eguzki plakak eta aerosorgailuak instalatzea sustatuz. Energia eraginkortasuna hobetzen ahalegintzen dira: energia hobeto aprobetxatzeko neurriak artzen dabez. Energia aurreztea sustatzen dabe, informazio kanpainen bidez. Enpresa kontsumoa murrizten\n7. daben enpresak saritzen dabe, eta energia larregi erabiltzen dabenei, ostera isunak jartzen deutsez. BANAKAKO EKINTZAK Kontsumo txikiko bonbillak erabiltzea, energiaren laurena erabiltzen dabelako. Argiak eta makinak, erabiltzen ez doguzanean, amatatzea. berokuntza eta aire girotua beharrezkoa danean besterik ez erabiltzea. Garbigailua beteta dagoenean bakarrik jartzea. Bide laburrak egiteko, autoa ez erabiltzea. Gure udalak edo herriko elkarteek energia aurrezteko kanpainetan parte hartzea.


Fantastico! Vassiliouk Sorrentino zoriondu du La grande bellezza Oscar-EBko kazetariaren ondoren\nAndroulla Vassiliou Europako komisarioak Paolo Sorrentino Italiako zuzendaria den gidoilaria zoriondu du MEDIAk babestutako epikoa. La grande bellezza (Great Beauty) atzerriko film onenaren Oscar saria irabazi zuen bart Hollywoodeko 86. Oscar sarietan.\nFilmak, Toni Servillori 65 urteko gizonezko bat bezala begiratzen dio Erromako bizitzari buruz hausnartzen, 300,000 euro baino gehiago jaso ditu orain arte Europar Batasuneko MEDIA programak filmak garatu eta banatzeko. Guztira, MEDIAk babestutako zazpi titulu izendatu zituzten sei kategoriatako Oscar sarietarako.\nGaur goizean Twitterren idazten, Vassiliou komisarioak honakoa esan du: "Poz handia eman dit Europako film onenaren saria emateak Great Beauty by Sorrentino joan den abenduan. Orain pozik nago atzerriko film onenaren Oscar saria ere jaso izana. Fantastikoa! "\nLa Grande Bellezza2013 Cannesko Zinema Jaialdian estreinatua, italiarra (Medusa Film, Indigo Film) eta frantsesa (Babe Film) koprodukzioa da. Europako Zinema Sariaren lau sari irabazi zituzten Berlinen, joan den abenduan (pelikula, zuzendaria, aktorea, editorea). Bestalde, Golden Globes eta British Academy Film Awards (BAFTA) film atzerriko film onenaren kategoria lortu du.\nEuropako zinemagileek gau on bat izan zuten Oscar sarietan. Argazki Onenaren saria eman zaio 12 urteak morroi Steve McQueen britainiar zuzendariaren eskutik, espazio drama GravityLondreseko Pinewood-en eta Shepperton Studios-ean filmatu zituzten zazpi Oscar irabazi zituen, besteak beste, zuzendaritza (Alfonso Cuarón) eta sari teknikoak zinematografia, zinema-edizioa, efektu bisuala, soinu edizioa, soinu nahasketa eta partiturak barne.\nHublot jauna Laurent Witz eta Alexandre Espigares zuzendari frantsesak irabazi zuen Oscar Animazioko Laburmetraia. Animazio honek Stéphane Halleu Belgikako eskultoreak sortutako pertsonaia bat dauka.\nMEDIA-babestutako filmak 86th Academy sarietarako izendatuak\nPhilomena Stephen Frears-ek (Erresuma Batua, Frantzia, AEB)\nMEDIA banaketatik 402,000 € saritua\nAtzerriko Film Onenaren\nLa Grande Bellezza (Great Beauty) Paolo Sorrentino-k (Italia, Frantzia)\nMEDIAren garapen eta banaketatik € 314,000 saritua\nJagten (Hunt) Thomas Vinterberg (Danimarka)\nMEDIA garapeneko € 662,000 saritua, i2i eta banaketa\nL'Image manquante (Irudia falta da) Rithy Panh (Kanbodiako, Frantzia)\nMEDIA banaketatik 54,000 € saritua\nThe Broken Circle Breakdown Felix Van Groeningen-ek (Belgika)\nMEDIA banaketatik 388,000 € saritua\nAnimaziozko film onenari\nErnest eta Celestine Stéphane Aubier-en eskutik, Vincent Patar, Benjamin Renner (Frantzia, Belgika)\nMEDIAren garapen eta banaketatik € 184,000 saritua\nBest Dokumental Feature\nHilketa Legea Joshua Oppenheimer-ek (Danimarka, Norvegia, Erresuma Batua)\nMEDIA banaketatik 172,000 € saritua\nMichael O'Connor for Emakumea Ikusezina\nGai erlazionatuak:Atzerriko irudirik onenaezaugarrifull-imageIndigo FilmLa grande bellezza (2013)MEDIA babestutako izenburuakMedusa FilmPaolo Sorrentino\nBerrikuntza Convention 2014


HELUKABEL-en konexio kableak Stuttgart-eko gabonetako lorategian - Urkunde\nAzaroaren 18tik hasita, Stuttgart-eko Wilhemako bisitariek esperientzi benetan magikoa bizitzeko aukera izango dute; Stuttgart-eko gabonetako lorategiak berriro ere ateak zabalduko ditu, hiri alemaniar honetako topaleku erakargarrienetariakoa bihurtuz gabonetan. Iluntzero, lorategi hau 10 milioi bonbilaz betetako mundu argiztatuan bihurtzen da. 2 kilometrotako ibilibide zirkularrean, argiz, irudiz eta soinuz beteriko ikuskizun paregabea aurki daiteke.\nIkuskizun ahaztezin honetan Helukabel-en partehartzea nabarmena da izan ere H05RN-F kablearen kilometro zenbaitzu bertan egongo bait dira lanean; lorategiko soinu sistemaren barnean zeregin garrantzitsua dute ikuskizunari soinuak ematen dion zirrararen eroale direlarik. Gomazko kable armonizatu honen ezaugarri nagusienetako bat aire zabalean daukan erresistentzi handia da, klima hezea eta hotzak barne.\nKable mota hau Hannover-eko gabonetako lorategian eta Mainau lore-irlan ere erabiltzen da.\nBerriro ere Helukabel-en teknologiak bere erabiltzaileari esperientzi ezin hobea bermatzen dio.


Barelikos 6.maila: 2015\nGuztiok batera aukeratu dugu zer lanadatuko dugun eta zer jarriko dugun hazitegian, baina hori egin baino lehen ortuariak aztertu ditugu taldeetan.\nAukeratu ditugun ortuariak hurrengoak dira:\nHazitegian jarriko ditugunak hurrengoak dira:\nEgilea: Pedro U ordua: 10:42 AM iruzkinik ez:\n2015(e)ko abenduakren 16(a), asteazkena\nGaur Barelikosen, urtarrilean gabonetatik bueltan, negutegiko lurzatietan eta hazitegietan zein eta zenbat ortuari jarriko ditugun erabaki dugu:\nTipulina 12 - 13\nEgilea: Joane Rodriguez ordua: 8:57 AM iruzkinik ez:\nAzteazken honetan, pasadan asteko taldeek, beren ideiak aurkeztu dituzte eta guztiok batera erabakiak hartu ditugu. Ortuari bakoitza aztertu ondoren, ortuari hauek landatzea erabaki dugu:\nHona hemen guztiok batera egin dugun taula:\nEgilea: Irene García ordua: 8:53 AM iruzkinik ez:\nGaur, hurrengo saioetan gure lur partzeletan landatuko ditugun ortuari eta haziei buruz hitz egiten egon gara. Gero hiruko taldeetan, ortuari bakoitza noiz eta nola landatu behar den bilatu dugu. Erabaki hauek hartu ditugu:\nLandatu edo erein egingo ditugun ortuariak:\nHazitegian erein egingo ditugunak:\nKALABAZA - KALABAZINA\nEgilea: ESTEBAN CAUSO ordua: 8:06 PM iruzkinik ez:\nGaur gabonetatik bueltan zeintzuk ortuari landatu/erein egingo ditugun erabaki dugu. Ortuarien arteko erlazioak kontutan hartuz hauek non kokatu pentsatu eta arbelean adierazi dugu.\nHemen dago zenbat eta nola kokatuko ditugun ortuariak:\nEgilea: Delphin ordua: 6:21 PM iruzkinik ez:\nGaur hirunaka lan egin dugu, baratzean abendu eta urtarrilean landatu ahal ditugun ortuariei buruz erabakiak hartzen.\nHau da bete egin behar genuen taula.\nLan taldean lan egiten.\nEgilea: Itxaro ordua: 12:06 PM iruzkinik ez:\nOstiralean, guztiak klasean geratu ginen; Rosak eta Erizek azaldu zigutelako fruta zergaitik jan behar den, zergaitik den osasuntzua, zenbat aldiz jan behar duzun egunean... Azkenean Rosak laranja bana eman zigun zuritzeko eta ondoren jateko.\nRosak azaltzen ari da zer egingo dugun laranjarekin eta nola moztu behar den.\nAurkezpenaren hasiera da hau eta Erizek azaltzen ari da zeintzuk diren frutaren onuragarritasunak.\nEgilea: Ibon Loidi ordua: 6:39 PM iruzkinik ez:\nLEHENENGO EGUNA BARATZEAN\nBarelikoseko lehenengo eguna izan da eta saio honetan belar txarrak kendu eta loreontziak ordenatu ditugu.\nEta...... intsektu harrigarriak eta politak ikusi ditugu.\nEgilea: Ane de la Fuente ordua: 12:29 PM iruzkinik ez:\n2015eko azaroak 23\nGaur gure baratzeko partzeletan zer landatuko dugun erabakitzen hasi gara. Zer landatu ahal dut ABENDU edo URTARRILEAN?\nEgilea: Naroa Setien ordua: 11:44 AM iruzkinik ez:\nGaur maisuak fruta jatearen onuragarritasunak zeintzuk diren azaldu digu, egunero fruta jatea beharrezkoa dugula hauek dituzten bitaminak, mineralak, karbo hidratoak... gure osasunerako onak direlako. Gero Rosa ikastolako erizainak erakutsi digu laranja bat nola zuritzen den, ondoren guk zuritu eta jan dugu bat.\nEgilea: Andoni Martinez ordua: 2:42 PM iruzkinik ez:\n2015eko azaroaren 5\nGaur gure laugarren eguna izan da barelikosen eta hauxe egin genuen hortuan:\nBideko belar txarrak kendu\nAitzurrarekin lurra goldatu\nEta bideko landareak kentzen ari ginela mantis bat aurkitu genuen!!\nEgilea: Anonimoa ordua: 7:27 AM iruzkinik ez:\nAsteazken honetan, Rosa eta Erizek azaldu digute zergaitik fruta garrantzitsua den gure osasunarentzako, nola hiru edo lau pieza fruta egunero jatea komeni den.\nGero, Rosak azaldu digu nola moztu eta zuritu laranja bat, ondoren guk ere zuritu eta jan egin dugu laranja. Hemen dituzue argazki batzuk:\nETA HAU IZAN DA GUZTIA!!!\nEgilea: Alex Vidal ordua: 8:49 PM iruzkinik ez:\nGURE HIRUGARREN EGUNA BARATZEAN\nGure hirugarren egun honetan, belar txarrak kendu eta mangerarekin lurra ureztatu dugu landatzeko prest egoteko. Belar txarrak kentzen ari ginela, siraun txikitxo batekin topo egin genuen!\nEgilea: Paule ordua: 1:34 PM iruzkinik ez:\nGaur, irakasleak azaldu digu frutak zein osagai eta efektu onuragarriak dituen, eta gomendatu digu, hamaiketako moduan, jolastorduan fruta tapperwarean ekartzea. Zeren eta plastikoan edo paper albalean ekartzen badugu, gutxienez 150 urte behar ditu desagertzeko. Ondoren, Rosa gure erizainak, laranja bat nola zuritzen den azaldu digu, eta gero gu zuritu eta jan dugu.\nHemen Rosa gure erizaina dago azaltzen nola zuritu laranja bat.\nHemen talde bateko lau pertsona daude laranjak zuritzen.\nEgilea: Nikolas Velasko ordua: 8:15 PM iruzkinik ez:\nPasadan astean baratzera igo ginen, lurra mangerarekin ureztatu genuen eta aitzurrak erabiliz oingarria txikitu eta lurra goldatu genuen.\nETA HAU IZAN DA GUZTIA!\nEgilea: Monika Santos ordua: 12:25 PM iruzkinik ez:\n2015eko azaroak 9\nZER EGIN DUGU BARELIKOSEN?\nAste onetan ez gara baratzara joan. Aretoan egon gara pentsatzen eta erabakitzen zer landatuko dugun ditugun lur partzeletan, adibidez: azalorea, tomatea...\nEgilea: Ibon M ordua: 9:06 AM iruzkinik ez:\n2015ko azaroaren 2a\nGaur gure bigarren eguna izan da, botak jarri ditugu eta lanean hasi gara. Denon artean txandak egiten egon gara. Batzuk lur partzelak eratzen zeuden, ongarria txikitzen eta lurrarekin goldatzen zeudela. Beste batzuk amaitutako partzelak urestatatzen zituzten denak bustiz. Hauek izan dira erabilitako materialak: aitzurrak, ureztontziak eta mangera.\nEgilea: Iñigo Santamaria ordua: 9:29 PM iruzkinik ez:\n2015eko azaroak 5\nGURE BIGARREN EGUNA BARATZEAN\nGure bigarren egunean, baratzeko partzelak mangerarekin ureztatu, behien ongarria lur-zailetara bota eta traktorearekin lurra landu genituen.\nHauek dira argazkiak:\nEgilea: June Ruiz ordua: 2:43 PM iruzkinik ez:\nBIGARREN EGUNA BARATZEAN\nGaur bigarren eguna izan dugu baratzean. Partzelak ureztatu ditugu eta ongarriak txikitu eta pilatu egin ditugu aitzurrekin. Tresna hauek erabili ditugu: aitzurrak, mangera eta belar txarrak kentzeko tresna.\nEta orain erakutsiko dizuet zer nolako argazkiak egin ditugun:\nOngarriak txikitzen daude aitzurrarekin.\nHemen partzelak ureztatzen ari dira.\nBukatu dute ongarria txikitzen eta orain pilatzen ari dira.\nEgilea: Amaia quijano ordua: 9:48 PM iruzkinik ez:\nPasadan asteazkenean bigarren eguna izan genuen baratzean. Partzelak ureztatu genituen, ongarria pilatu genuen eta traktortxoa pasatu genuen. Oso ondo pasatu genuen guzti hori egiten. Ez genuen animalirik aurkitu baina argazki oso onak atera genituen lanean:\nEgilea: Alex Vidal ordua: 9:58 PM iruzkinik ez:


Mendebaldeko Sahara - Arabako SEADen Lagunen Elkartea - Asociación de Amigas y Amigos de la RASD de Álava\nMendebaldeko Sahara (edo Espainiar Sahara) NBEren arabera, Namibia eta Eritrearen askapenaren ondoren, Afrikan deskolonizatzeko geratzen den azken lurraldea da. Kanariar uharte pareko kostaldean, Maroko eta Mauritaniaren mugen artean kokatzen da 266.000 km ko lurralde honek basamortuko abeltzaintza nomada tradizionalaz gain, baliabide ekonomiko ugari gordetzen ditu: Afrika iparraldeko arrantza bankurik aberatsena, fosfato eta beste mineral ugari eta, azken zundaketen arabera, petrolio erretserbak ere. Hala ere, aberastasun hura ez dago aspalditik bere jabearen, Saharar Herriaren, esku.\nEspainiak XIX mendeko azken urteetan indarrez okupatu zuen eta, ehun urteko kolonizazioaren ondoren, 1976an, Mauritania eta Marokoren eskuetan utzi zuen lurraldea, aurretik sinatutako Madrilgo Hitzarmenen bidez. Hitzarmen horiek bai nazioarteko, bai Estatu mailako legeria urratu arren gaur egungo gatazka egoeraren oinarria dira. Bai Maroko eta bai Espainiako gobernuak hitzarmen horietan finkatzen dituzte bere oraingo jarrera. Mauritaniak, bere aldetik, gerra galdu ondoren, lurraldea utzi zuen eta ez du inolako erreklamaziorik Sahararen gainean.\nGaur egun Marokok okupatzen duen Mendebaldeko Saharako lurraldean 275.000 pertsona inguru bizi dira. Gehienak kostaldean dauden hiri nagusietan: El Aaiun (hiriburua), Dajla, Bojador eta Smara hiri historiko sainduan. Gehienak, bi heren edo, hala ere, ez dira sahararrak, marokoar kolonoak, militarrak (120.000) edo poliziak baizik. Sahararrek ikara eta garbiketa etnikoko agintepean bizi dira non sahararren baliabide naturalen ustiaketa basatiaren emaitzak marokoar eta nazioarteko zenbait eskutan geratzen baitira.\nMarokok kontrolatzen ez duen aldea herria iparraldetik hegoalderaino zatitzen duen harresi militarraren ekialdera dago. Hor nomada bakan batzuk edo Frente Polisarioko armadako (ELPS) tropak besterik ez dago; ez bada Marokok ereindako pertsonen kontrako mailakako minak izan ezik. Beste 200.000 saharar bizi dira erbestean, gehienak POLISARIO fronteak kudeatzen dituen Aljeriako Tinduf inguruko errefuxiatu eremuetan.\nAipatu harresia, 1973an sortu zen Saguia el Hamra eta Riio de Oroko Askapenerako Herri Fronteak (Frente POLISARIO), lehen Espainiaren kontra eta gero Muritania eta Marokoren kontrako askapen gerraren arrastorik nabarmenena da. Marokok eraiki zuen 1981-86 artean, AEB, Israel eta Saudi Arabiaren laguntzaz ELPSren erasoak geratzeko. 2500 km baino gehiagoko luzera dauka eta bere inguruan 7.000.000 mina dagoela uste da. Harresiaren ekialdera, Lurralde askatuetan eta errefuxiatu guneetan Espainiak lurra utzi zuen egun berean POLISARIOk aldarrikatu zuen Saharar Errepublika Arabiar Demokratikoa (SEAD) mantentzen du. Errepublika estatu gisa munduko beste 80 estatuk ezagutzen dute eta bere administraziopean bizi den jendeak, egoera ekonomiko larrian bada ere, askatasun eta babes sozial handia dauka.\nGerra bukatu ez bada ere, 1990etik NBEK aitortzen dituen bi parteek (Maroko erresuma eta POLISARIO Fronteak) behin-behineko su etena mantendu dute, Espainiak egiteke utzi zuen erreferenduma gauzatu ahal izateko. (Mendebaldeko Saharako Erreferenduma egiteko Nazio Batuen Misioa (MINURSO) lurraldeko bi aldeetan hedatua bada eta lan urte askoren ondoren errolda argi bat finkatuta badago ere, erreferenduma, ez da egundaino egin, Marokoren egoskorkeriagatik.\nHau guztia gertatzen da Nazioarteko komunitatearen utzikeria eta Espainia eta Frantziako bezalako gobernuek Marokoari ematen dioten baldintza gabeko laguntzarengatik. Bitartean errefuxiatu eremuetan ume eta nagusiek bizi baldintza eskasak pairatzen duten heinean, Marokok okupatutako lurraldeetan sahararrek eguneroko hilketak, desagerketak, torturak eta era guztietako diskriminazio eta giza eskubideen bortxaketak jasan behar dituzte.


"Etorkizuneko auzi klabea izango da Trebiñun eskola publikoa" - Trebinu - Alea.eus\n"Etorkizuneko auzi klabea izango da Trebiñun eskola publikoa"\nAnakoz Amenabar 2018-06-16 08:36\nBeñat Goitia, Trebiñuko euskara teknikaria. / J. Ruiz\nBi urte daramatza Beñat Goitiak Trebiñuko euskara teknikari lanetan. Arabako gainontzeko euskara teknikarien ohiko lanaren antzekoa egin behar duela aipatu arren, badu berezitasunik. "Maila sozialean apalagoa da egoera, eta teknikariak bere gain hartzen du elkarte batek egingo lukeen dinamizazio lana".\nZein da Trebiñuko euskara teknikariaren lana? Epe motzeko egitasmoak dira ala luzekoak?\nTrebiñun, batez ere, familiarekin lan egiten dugu, haurrekin, bai biztanle tipologiagatik eta baita hemen nagusiak beste fase batean daudelako; familiak eta haurrak dira, batik bat, gure jokoa. Epe ertaineko programak direla esango nuke, haurrei zuzendutakoak; 30 urtera edo sumatuko litzateke orain jartzen ari garen hazi hori.\nProiektuak aurrera eramateko babesik duzu?\nBeste eremu batzuetan elkarteek bultzatzen dute teknikariaren lana, haiek dira motorea, eta, hemen bai, guk gure gain hartzen dugu lan hori eta tiraka ibili behar izaten da. Trebiñun pixka bat handiagoa da lan hori. Askotan hori izaten da zailtasunetako bat, proiektuak aurrera ateratzea; Mintzalagun talde bat sortu zen urte hasieran, esaterako, baina bi hilabete iraun zuen taldeak, jende faltagatik. Oso justu ateratzen direnez jende kopuru aldetik, jarraipena ematea zaila izaten da.\nZein da euskararen osasuna Trebiñun?\nNik uste haurrek ematen diotela osasuna hemengo egoerari. Arabako gainontzeko inguruko herriekin alderatuta, osasuna oso antzerakoa da, ezagutzaren inguruan behintzat. Halere, lehenik eta behin, kontuan hartu beharrekoa da euskara ez dela ofiziala, eta horrek eragin zuzena du; administrazioan euskara ofiziala ez denez, euskara ez da existitzen; eta esparru publikoan euskararik ez dago, ez dagoelako hizkuntza eskakizunik eta ofizialtasunak dakartzan lege ondorio guztiak. Horrek hainbat arlotan eragina dauka, baina ezagutza eta ohiko kaleko erabilerari dagokionez, AÒana eta Mendialdean antzeko egoera da.\nZein da erronka nagusia? Egoera administratiboa da traba nagusia?\nTraba da, adibidez, udaletxe barruko euskara erabilera planik ez dagoelako; teknikariaren enborrezko lan bat izan behar da hori eta ez da egiten, erronka bat da hori. Oztopoa baino, egungo egoera ezintasun bat dela esango nuke. Beste alde batetik, erronka nagusia, teknikari moduan, gaur egun, familian eragiten jarraitzea da, eta eskolaz kanpoko eremu hori ere gero eta gehiago zabaltzea.\nArabako erakundeetatik babes handiagoa behar da?\nEuskara teknikaria Trebiñun jardunaldi murriztuan dago, eta Arabako gainontzeko teknikariak osoan, hor badago desberdintasun bat; egia da lurralde bakoitzaren baldintzak eta ezaugarriak ez direla berdinak eta lan kargak ere ez direla berdinak...\nEuskara arlotik badago babes bat, eta teknikaria bera jartzea borondate zantzu bat da, baina beste arlo batzuetan eragin daiteke. Hemengo atal garrantzitsu bat eskola publikoaren auzia da; Trebiñu herrian dago eskola publikoa, Gaztela eta Leongo sarean, eta euskara ez da existitzen han, Udaletik antolatzen dira eskolaz kanpoko ekintza bezala euskara eskola batzuk. Ez dago aukerarik arlo publikoan ikasteko; Gasteizera eta Langraizera joaten dira gehienak. Hor etorkizunerako auzi klabe bat dago, maila teknikoaz harago asmo politikoak ere zerikusia duena. Uste dut Arabatik eta, batez ere, Jaurlaritzatik datorrela etorkizunerako gakoa eskola hori aldatzeko.\nIkastolak zer ekarpen egin du?\nHezkuntzan dagoen hutsune hori bete du. Baina egia da ikastola Argantzunen kokatzen dela, eta bereizketa handia dagoela Trebiñu herria eta Argantzunen artean, oso bereiztuta daude. Hezkuntzan eta herriaren euskalduntze giroan ezinbestekoa izan da ikastola, eta nabaritzen da herrian bertan.


Terrazei tokia egiteko Elbarren kaleko zati bat oinezkoentzat egitea erabaki du Leitzako Udalak - Leitzaldea - Erran.eus\nTerrazei tokia egiteko Elbarren kaleko zati bat oinezkoentzat egitea erabaki du Leitzako Udalak\nTtipi-Ttapa 2020-05-22 10:20\nAdur tabernako izkinatik Peritza tabernara arteko zatian autoek ezin izanen dute ibili.\nLeitzako Udalak terrazak irekitzeko baimena eskatu duten ostalariei laguntzeko ahalegina eginen du. Hori dela eta, terrazei eskainitako eremua aldi baterako handitu eta Adur tabernatik Peritzara doan tartea autoei itxita egonen da abuztuaren 31ra arte.\nLeitzako Udalak tokiko ekonomia berrindartzeko neurriak hartzen saiatuko dela iragarri zuen berriki. Krisialdi honek zuzenean kaltetu duen sektoreetako bat ostalaritzakoa dela jakinik, taberna eta jatetxeak berriz ere lanean hastea ahalbidetuko duten neurriak hartzen hasi dira.\nAdur tabernak, Musunzar ostatuak eta Txoko tabernak terraza jartzeko eskaera egin diote udalari «terrazak okupazioaren %50arekin irekita, bizimodua ateratzeko aukerak eskasak diren arren». Hauei laguntzeko, Osasun Ministeritzako Aginduko 15.2 artikuluan ematen den aukera baliatuz, terrazen eremua behin-behinean handitzea erabaki dute zenbait kasutan. Hala, Adur, Musunzar eta Txoko tabernak dauden Elbarren kaleko zati horretan autoen pasabidea debekatu eta oinezkoentzat uztea erabaki du udalak: Adurreko etxe izkinatik hasi Peritzako etxe izkinaraino.\nBizilagunen atsedena bermatzeko, terrazen ordutegiak zorrotz-betearaziko dituztela ere azaldu du udalak: «goizeko 8etatik gaueko 11etara baimentzen da terrazen jarduera». Gainera, zamalanetarako, mugimendu arazoak dituztenei laguntzeko edota bertan dauden garajeetan kotxeak sartu ahal izateko, zeregin horiek behar duten denborarako, auzokoek kalean nahiz plazaraino sartu ahal izanen dituzte kotxeak.\nBehin behineko neurria izanen dela ere gaineratu du udalak: «udazken artekoa, koronabirusak eragindako ondorio latzei aurre egiten laguntzeko». Udazkenean Elbarren kaleko zati horretan bizi diren bizilagunekin biltzeko konpromisoa hartu dute: «neurri horien ondorioak baloratu eta etorkizunera begira kalea antolatzeko modurik egokiena zein izan daitekeen erabaki aurretik».


ZER DA?//¿QUÉ ES? Zer da flash mob bat? Ekintza bat da, non jendea bat-batean toki publiko batean elkartzen den, bertan ohikoa ez den zerbait egin, eta bukatutakoen azkar batean alde egiten duen. Kasu honetan, flash moba koreografia erraz bat taldean dantzatzean datza. Musikaren, dantzaren eta partaidetzaren bitartez, emakumeenganako indarkeriaren aurkako Flash Moba antolatzean datza. Ekintza horren helburua, herritarrak indarkeria sexistaren aurkako jarrera...\nAzaroaren 10ean Lady Garen Telephone abestia erabili genuen kalera ateratzeko eta Beldur Barik jarrera adierazteko. Hau da, indarkeria sexistaren eta eguneroko matxismoaren kontrako jarrera, eta emakumeen jabekuntzaren aldeko jarrera. Primeran pasatu genuen eta hirietako plazak morez jantzi genituen. Vídeos de la flashmob que realizamos en las tres capitales el 10 de noviembre para expresar la...\nBihar da eguna!!! Bilbon, Gasteizen eta Donostian Telephone dantzatuko dugu. Kartelean dituzu leku eta orduak. Ez zinela entseguetara etorri? Ez arduratu: koreoa zure kabuz ikasi eta etorri dantzatzera. Behean daukazu bideoa. Hainbat ohar: – Nahiz eta euria egin, mantenduko dugu. Beraz, txubaskeroa ekarri – Arropa moreren bat badaramazu, hobe, berdin dio ze arropa mota...\nadminBizkaia, Flashmob, Komikiak31/10/1231/10/12\nSeguro askotan Lady Gagaren Telephone abestia dantzatu izan duzula. Baina konturatu al zara letrak zer esaten duen? Ba “zu gabe ez naiz ezer” bezalako mezuen aurrean, askatasunaren aldeko eta kontrolaren kontrako mezua dauka Telephonek: “Utzi niri deitzeari. Gaur ez dut hitz egin nahi, ez dei gehiagorik, dantzatzen nago“. Behean irakurri dezakezu letra osoa gaztelaniara itzulia. Lady...\nPlanazo para el 10 de noviembre en las tres capitales: Beldur Barik Flashmob-a egingo dugu!!!! Anima zaitez gurekin dantzatzera. ‘My telephone, my my my telephone’ erritmoarekin! Zer egin behar duzu: – Zure kabuz, koreografia ikasi* – Zure probintziako entsaiora etorri – Azaroak 10 da Flashmob-a!!!! ¿Qué es una flashmob? Es una acción en la que un gran grupo...


Txertaketa guneetan kezka piztu da, Pfizer dosiak agortzen ari baitira | Gizartea | Berria\nBaionako txertaketa gunea, artxiboko irudi batean. GUILLAUME FAUVEAU Tamaina handiagoan ikusi\nIpar Euskal Herriko txertaketa gune zenbaitetako geroa zalantzan da. Frantziako Gobernuak ezinbestekotzat jo zuen txertoaren indartze dosiaren kanpaina zalutzea. Nahi bai, baina ezin: halakoa da, kasurako, Baionako txertaketa guneko egoera. Pfizer enpresaren txertoak agortzen ari dira bertan, eta, Eskualdeko Osasun Agentziak aurrerantzean txertaketa guneak Moderna txertoarekin hornitzea hobetsi du. Baionako txertaketa guneko langileentzat, «ulertezina da» egoera. «Pfizer txertoaren dosi bat hartzeko ordua hartu duten herritarrei Moderna txertoa eman behar diegu?», galdetu dute.\nIzan ere, Eskualdeko Osasun Agentziak argudiatu du Moderna txertoaren kontserbaziorako baldintzak egokiagoak direla txertaketa guneen antolaketarako; hortaz, Pfizer txertoaren dosiak osasun profesional independenteen bulegoetan eta farmazietan jartzen ahalko dira bakarrik. Txertaketa guneetako langileen arabera, ordea, «gardentasuna zor» zaie pazienteei. Argi utzi dute ez dutela Moderna txertoarekiko kezkarik, baina jendeen «hautua errespetatzea» ezinbestekoa dela erran dute. «Arazoa ez da Modernarekin txertatzea; arazoa da herritarrak ez direla aldez aurretik abisatuak, eta gure esku gelditzen dela lan hori ere». Erran dute «gardentasuna zor» zaiela pazienteei.\nHala, Pfizer txertoaren bialak agortzean, lana uzteko eskubidea dutela aldarrikatu dute Baionako txertaketa guneko langileek. Gainera, oroitarazi dute 30 urtetik beherako herritarrek ez dutela baimenik txerto hori jasotzeko. Lehen arretako medikuengana joan beharko dute, beraz, gazteenek ordua berriz hartuta. Jakinda, gainera indartze dosia jartzeko zazpi hilabeteko epea dutela, gehienez ere.\nFrantziako Gobernuko Osasunaren Zuzendaritza Orokorrak BERRIAri adierazi dionez, «ez da arazorik indartze dosia RNA mezularitza bidezko beste txerto batekin egiteko». Lehen dosiak Pfizer txertoarekin eginik ere, Modernaren indartze dosia jar daiteke —eta alderantziz—. Zehaztu dute 30 urtetik beherakoek farmazietara jo dezaketela Pfizer txertoa jartzeko. Bestalde, hitz eman dute Pfizer txertoa jartzeko ordua hartu duten herritarrek txerto hori jarri ahal izango dutela, «banaketa berri» bat egingo duelako «laster» Frantziako Gobernuak.


Genero Nahasmendua. Judith Butler. Elkar.eus\nGenero nahasmendua, Judith Butler: Emea izatea egitate ‘natural’ bat ote da? Ala antzezpen kultural bat da? ‘Naturaltasuna’ bera ere ez ote da eraikia? Eta, genero bitasuna? Sexua, generoa, desira ez ote dira boterearen eraikuntza soziopolitikoak? Ez ote gara heterozuzentasun diskurtso eta ekintza performatiboen etengabeko errepikapenaren bitartez ekoitzitako gorputzak? Gorputzaren, sexuaren, generoaren eta desiraren kategoria fundazionalak ez ote dira boterearen eraketa espezifiko baten emaitza? Arautik kanpoko sexu jardunek ez al gaituzte behartzen “zer da gizon bat, zer emakume bat” geure buruari galdetzera? Horra Judith Butler filosofoak gogoeta gai dituen hainbat auzi. Genero nahasmendua saiakeran, zer da sexua zer gorputza zer generoa zer desira eta nork eta nondik eraiki, ekoiztu eta arautzen dituen ikertu du. Feminismoaren baitatik bertatik jarrera kritiko eta eraikitzailez, identitatearen subertsioa proposatzen du bazter sexualetan bizi diren edo bizitzen saiatzen direnek aukera izan dezaten bizitza bizigarriak izateko.


Optikari | Optikari\nHome » Optikari\nBilboko Otxarkoaga auzoan sortu den optika gara. Bertan, neurrira eginiko zerbitzuaz gain, zerbitzu atsegina eta profesionala eskaini nahi da. Auzoko bizilagunen ikusmenaz arduratzea eta zaintzea da gure grina, bizi-kalitatea hobetuz. Baina Otxarkoagatik at datorrenak ere, OPTIKARIko ateak zabalik izango ditu, nola ez!\nOsasuna gure lehendabiziko kezka izanagatik, den-dena ez da horretan mugatzen. Horrexegatik, betaurreko-sortarik hoberena eskaini nahi dizugu: bai betiko diseinatzaile aparten azken sorkuntzak, baita diseinatzaile berrien proposamen berritzaileenak ere, betaurreko xume eta merkeak ere eskura izango dituzularik..\nHortaz, gure pentsakera honako hau dela esan genezake: gure bezero edo pazienteen ikusmen-arazo bakoitzari erantzun egokiena eskaintzea, ikuspegi profesionalak erabateko garrantzia hartzen duelarik, beti ere punta-puntako teknologiatik abiatuta. Hori dela eta, OPTIKARIn ditugun produktuak mota anitzekoak eta kalitate altukoak dira kasu guztietan, prezioa tarte handi batean mugitzen delarik, bakoitzaren aukera edota nahien arabera.


Zergatik dira gantz gutxiko dietak argaltzeko txarrenak? | Consumer\nZergatik dira gantz gutxiko dietak argaltzeko txarrenak?\nGantzak karbohidratoak baino kaloria gehiago dira, baina azken azterketek diote ez direla gehiegizko pisuaren eta obesitatearen erantzule nagusiak\nGantz osasungarriek ez dute gizentzen. Are gehiago, saihestu egin daiteke argaldu nahi denean. Baina, nola azaldu hori gure inguruan, non nagusi baitira gantz gutxiko elikagaiak pisuz jaisteko egokiak diren ustea? Bada, pazientzia handiz, odisea bat baita. Hala ere, azken ikerketen emaitzak ikusita, bide horri aurre egin beharko zaio. Artikulu honen izenburua American Journal of Medicina-ren azterketa honetatik ateratako ondorioetako bat da. Ondoren, aurkitu aurkikuntzak, azaldu zergatik ez den ideia ona argaltzeko gantz osasungarriak saihestea eta zerk erabakitzen duen gorputzeko pisua galtzea.\nGantzak eta pisua galtzea: gaur egungo ebidentziak\nGrafiko horrek (Dan Schwarzfuchs, 2012) pisuaren aldaketak eta odol-markatzaileak adierazten ditu, lau astetan koipe gutxiko dieta egin ondoren (kolore gorria), karbohidratotan (kolore urdina) eta mediterraneoan (kolore horia). Ikus daitekeen bezala, gantz gutxiko dietak dira emaitza txarrenak lortu dituztenak, karbohidrato edo mediterraneoko dietaren aldean. Ikerketek erakusten dutenez, gantz gutxiko dietak pisu gutxiago galtzen dute, baina badira zertxobait gehiago: markatzaile kardiobaskularrak ere sortzen dituzte. Emaitzak erakusten du dietan kaloria kopuru bera izanez gero ez dela egokia dieta koipe gutxi izatea.\nZergatik adierazi da orduan “gantz gutxiko dieta jarraitu behar dela”? Duela hamarkada batzuetatik hona uste okerra da.\nBatetik, uste zen gantzak murriztea argaltzeko estrategia ona izango zela, oso kalorikoak baitira. Gantz gramo batek 9 kcal, 1 g karbohidrato edo proteina ditu, eta 4 kcal baino ez.\nHorrez gain, pentsamenduak lagundu zuen gantz dietetikoa izaten gorputzeko gantzaren erantzule nagusia eta odolean koipea duten beste substantzia batzuk ugaritzea, hala nola kolesterola edo triglizeridoak.\nBaina hori egia da? Gaur egun badakigu ideia hori oso sinplista zela, eta beste faktore batzuek, hala nola azukre-kontsumoak, arrisku handia dute gehiegizko pisua eta bihotz-hodietako osasuna izateko.\nZein izan zen gantzak saihestearen ondorioa?\nDenok gogoratuko dugun iragana: “gantz gutxiko” moda. Elikagaien industriak, populazioa berotzeko asmoz, gantz gutxiko produktuak eskaini zituen, baina azukre kantitate handia zeukatenak, kaloria gutxiago dituela ikusi den arren, osasunean eragin handiagoa du eta, adibidez, sindrome metabolikoa bultzatzen du.\nDietako gantza murrizteko gomendioek, askoz gehiago ñabartu gabe (edo, adibidez, gantz osasungarriak bereizi gabe), lagundu egin zuten munduko gehiegizko pisuaren arazoa okerragotzen 90eko hamarkadan eta XXI. mendearen hasieran. Azukreak ez zuen osasunarentzat bakarrik balio, baizik eta pentsatzen genuen egiaz egiten genuena baino kaloria gutxiago kontsumitzen genituela. Gantz edo light gutxiko etiketek nahiago izaten dute egunean zehar gehiago jan.\nGaur egun, osasun-erakunde asko zuzentzen ari dira, eta azukre-kontsumoa murriztea da osasun publikoaren helburu nagusia, lotutako minbizien gehiegizko pisua eta eragina saihesteko.\nGantzak kentzea: ez zen ideia ona hasieratik\nGantzak, beste mantenugai batzuekin batera, hala nola proteinarekin edo zuntzarekin, asetasuna sortzen du, hau da, betea edo bete-betea sentitzearen sentsazioa. Hori da, hain zuzen ere, ahuakatea, arrautza edo fruitu lehorrak bezalako elikagaiek duten arrazoi nagusia, nahiz eta osaeran koipea eduki, oso asetasuna izaten dute. Hori dela eta, ez dute gehiegizko pisuarekin zerikusirik; beste elikagai batzuek, berriz, gozokiak edo freskagarriak, adibidez, erraztu egiten dute.\nGantz gutxiko dieta batean, efektu hori nabaria da -agian, esneki gaingabetuekin beha daiteke, horiek baino gutxiago asetzen baitute. Bestela esanda: azukre baino gantz gehiago murrizten dugunean, kaloria gutxi batzuk hartzen ditugu, baina, ordu batzuen buruan, gose gehiago dugu eta gehiago jaten dugu. Erabaki txarra da.\nGainera, argaltzeko kaloria-kopuruan zentratzeak ariketa konplexua dakar, eta jendeak kaloriak elikagai eta mantenugai bihurtzen ditu. Hori ez da beharrezkoa dibulgazio askoz errazagoa egiten bada: elikagai osasungarrietan dieta ugaria sustatzea. Osasun publikoaren ahaleginak pertsonei eredu osasuntsu bati jarraitu eta atxikitzeko baliabideak ematean oinarritzen badira, askoz arazo gutxiago egongo lirateke eta hobeto ulertuko litzateke kaloriaz bakarrik hitz egiten duen mezua.\nZerk baldintzatzen du, neurri handiagoan, pertsona baten pisua galtzea?\nFuntsezko faktorea dietari jarraitzen zaion denbora da, hau da, bat, benetan, bizimodu berri horrekin bat egiten duen. Ikuspegi berria da hau, kontuan hartu behar dena: ez da dietak gomendatzea, baizik eta bizirik irauten duen elikadura-eredu osasungarria lortzea. Planteamendu horretan, gantz gutxiko dieta ez da eraginkorra (ikusi den bezala) ez da eraginkorra; gainera, ez da oso gozoa, ez da erakargarria eta, gainera, dieta gehiegi egiten ditu “koipea saihesteko”.\nGaldera bistakoa da: ez ote da hobea izango koipeak kriminalizatzeari uztea eta dietan sartzen hastea? Gehiegizko pisuaren eta gizentasunaren arazoa ez da konpontzen elikagai osasungarriak adieraziz eta errudun eginez, hala nola, oliba olioa edo fruitu lehorrak, baizik eta biztanleriak opil, gozo, gaileta, labore findu eta kaloria asko ematen dituzten gainerako ultrauztaiak, baina elikagai gutxi. Ongi etorri gantza, osasungarria bada.\nargaldu Dieta grasa-eu kaloriak


ELHUYAR Basque Research - Albistea: Behi-eroen gaitzarekin zerikusia duen proteina\nHasiera > Albisteak > Behi-eroen gaitzarekin zerikusia duen proteina\nBehi-eroen gaitzarekin zerikusia duen proteina\nNoiz argitaratua: 05/10/18 | Kategoria: Ikerketa | Gaiak: #Osasuna\nBrain Research aldizkari zientifikoak Nafarroako Unibertsitateko bi ikertzaileren lana argitaratu berri du. Ikerketa-lan horrek PrPC proteina prioniko zelularra arratoien garunean non agertzen den deskribatzen du, eta, batez ere, garunaren kortexean zein neuronak espresatzen duten. Ikerketaren egileak José Luis Velayos eta Francisco José Moleres dira, Anatomia Saileko ikertzaileak.\nPrPC-a proteina arrunta da, eta nerbio-sistema zentralean dago bereziki, baita gizakiaren nerbio-sistema zentralean ere. Oraindik, ordea, ez dira haren funtzioak ondo ezagutzen.\nProteina prioniko eraldatuak, gaixoak, kutsatzaileak –hau da, prioiak– dira entzefalopatia espongiformeen eragileak. Horiek eragiten dute behien entzefalopatia espongiformea (behi eroen gaitza). Prioi horiek PrPC-a behar dute eragin ahal izateko, eta, horregatik, oso garrantzitsua da ikerketa hori PrPCa nerbio-sistema zentralean non dagoen jakiteko balio baitu.\nPrioiek non eragingo duten\nPrPC-ak lokalizatuta, prioiek non eragingo duten jakiteko modua dago. Aurkikuntzen arabera, PrPC-ak neuronen kaltzioaren metabolismoan hartzen du parte. Bestalde, badira PrPC-rik ez duten neuronak kabi perineuronalez inguratuak. Horrek hankaz gora jartzen du orain arte uste zena: hau da, kabi horiek desagertzea entzefalopatia espongiformeen oinarrizko gertaeratzat hartzen zen. Ikertzaileen arabera, bigarren mailako gertaera litzateke.\nBi ikertzaileen arabera, kabi horiek garunean prioiak agertu ondoren desagertzen dira, eta horren ondotik dator heriotza neuronala. Prioiek, hain zuzen ere, hainbat egituratan eragiten dute, horien artean, kabi perineuronaletan.\nIkertzaileen ustean bidezkoa da emaitza horiek arratoitik gizakira estrapolatzea; izan ere, antzeko emaitzak lortu dira ikerketa bera giza garunetan eginda. Gainera, prioiek entzefalopatia espongiformean nola eragiten duten jakiteko aukera eskainiko dute lan horrek eta Pirineo arrazako behi autoktonoekin egiten ari direnak.\nBrain Research aldizkarian argitaratutako lana Histologia eta Anatomia Patologikoko beste lan batekin osatzen da. Azken lan horretan, behien digestio-aparatuan prioiak nola sartzen diren ikertu da, handik iristen baitira nerbio-sistema zentralera, behi eroen gaitza edo entzefalopatia sortzeko.\nJatorrizko artikulua: Brain Research Volume 1056, Issue 1 14 September 2005


Armstrongen itzala – Tropela.eus bloga\nBidaltzailea:Raul Perez\t 2013-07-14 2013-07-15 Utzi iruzkina Armstrongen itzala bidalketan\nFrantziako Tourrak ez du Armstrong maite. Ez du hari buruz ezer jakin nahi. Ez da existitzen. Garaipen zerrendatik ezabatu dute doping kontuengatik. Beste batzuekin, ordea, ez dute horren zorrotz jokatzen: Pantani zenak Mont Ventouxen irabazi zuela hamaika aldiz esan dute Frantziako telebistan, baina tira… Gaurkora etorrita, niri estatubatuarra etorri zait gogora, Froomek erritmoa aldatu eta Contador atzean utzi duenean. Armstrongen modura, molinilloa martxan jarri eta akabo. Hortik aurrera, triskantza. Quintanak eutsi dio mailot horiari kilometro pasatxo falta zen arte; kolonbiarrak pott egin du azkenean, nekearen nekez. Polita izango zen Froomek Quintanari itxaron izana, Movistarrekoak etapa irabaz zezan, baina liderra azkarregi zihoan, baita horretan pentsatzeko ere.\nMikel Nieve bikain aritu da. Kontuan izanda munduko lasterketa garrantzitsuenean gaudela, oso aintzat hartzekoa da leitzarra hirugarren sailkatu izana. Ez alferrik, milioika zalek bertatik bertara edo telebista bidez jarraitu duten etapa zirraragarria.\nTourra bukaera bitartean, Froome lasaiago ibiliko delakoan nago. Etapak irabazteko lehia, baina, hil edo bizikoa izango da. Contador, Rodríguez, Kreuziger, Mollema, Ten Dam, Rolland… Txirrindulari askok ahaleginak eta bi egingo dituzte etapa batean edo bestean besoak zerurantz altxatzeko. Eta Euskaltelekoak ezin ahaztu, noski.Asteazkeneko erlojupekoa eta Parisko azken etapa kenduta, beste guztiak borrokarako aproposak dira.\nGauzak zer diren. Simpson zena txapeldun izatearekin, eta bereziki Tourra irabaztearekin obsesionatuta bizi omen zen. Eta Mont Ventouxen gora zendu zen. Froome izan da mendate horretan irabazten lehen britainiarra. Akaso, Simpsonek bultza egin dio zerutik, eta Froomek hegan egin du, Armstrongek egiten zuen bezala, katerik gabe ia-ia.\nBidaltzailea:Raul Perez 2013-07-14 2013-07-15 Hemen argitaratua:Errepasoa, Frantziako Tourra, TxirrindularitzaEtiketak: Armstrong, Froome, Mikel Nieve


kritiken hemeroteka » Orainetik oroimenera bidaia\n« Zoritxarra | Zelan diren gauzak »\nOrainetik oroimenera bidaia Oier Guillan / Gara, 2003-12-27\nEz da edonolakoa Edorta Jimenezek Gerra Zibilera gerturatzeko aukeratu duen bidea: protagonista nagusiak fikziozko pertsonaiak izan arren, egiazko gertakizun eta dokumentuetan oinarritu da. Mallona Mundakako alkate zen faxistek gerra frontea bertaratu zutenean. Gerra ulertzeko modu propioa izan zuen, baina, edonola ere, faxistek atxilotua eta fusilatua izan zen, helegite eta askatzeko saio ugarien ostean. Uriarte narratzaile eta protagonistaren bidez hori guztia jasotzen duten dokumentuen nahiz haiei loturiko oroitzapenen berri izanen du irakurleak.\nGerra Zibilarena itzal luzea duen zauria da askorentzat, hamarkada luzeetan zehar inposatutako isiltasun ofizialak bermatuta. Agian, gero eta gehiago dira Gerra Zibilari loturiko gogoetetan sakontzera bideratutako lanak, idatzi gabeko historiaren hutsunea nolabait osatzera datozenak. Testuingurua erreala izanik, fikziozko lan bat modu sinesgarrian gauzatzea oro har zaila iruditzen bazait, are gehiago izen ezagunak nahiz pasarte errealak fikziozko pertsonaiekin batera agertzen direnean. Liburu honetan Mallonaren inguruko gertaerak argitu nahi dituen bisitari misteriotsuak eta Uriartek daramate narrazioaren hari nagusia. Agian bisitariaren bilakaerak sortzen ahal du zalantza gehien sinesgarritasunaren aldetik, baina, egia esan, atarian aipatu zauriek ezin aurreikusi diren ondorioak ekar ditzakete sarri.\nOrohar narrazioa bere urrats guztietan oso ondo lotuta dagoela iruditzen zait. Uriarte pertsonaia gakoa da kontaketan, betiere bisitariaren kontrapuntu egokiarekin: soilik “espioitza zerbitzuetan” edo antzekoetan dabilenak izan lezake horrenbeste egoera eta pertsonaia erreal aurrez aurre ezagutu eta haien inguruan iritzia emateko aukera. Uriarte bera oroimenarekiko saminaren adierazle izan liteke bestetik, Mallonaren ingurukoak kasu ezin izan baititu inolaz ere ezabatu. Oroimenean gordetako horiek askatzeari dagokion garrantzia ematen dio gainera, agian zahartu denaren erritmo pausatu eta metodikoaz.\nIrakurtzerakoan suma liteke informazioa eta datuetatik areago joateko asmoaren arteko oreka. Jimenezek erraz menderatzen ditu sinesgarritasunaren mugara gertura litezkeen uneak, besteak beste, Uriarte, lekuko izateaz gain, gerran nahiz gerraren pare abailtzen diren bestelako istorioetan ere parte aktiboa delako. Elenarekin bizi duen harremana kasu, narrazioan unerik aproposenean agertu ohi da eta beste dimentsio bat ematen dio, gerraren gordintasuna lausotu gabe, istorio ederra osatuz, tartean aipagai duen Hemingwayren zenbait lan gogoan.\nBestetik, badira bigarren maila batetik gerrari loturiko pasarte esanguratsu ugari eta aipamen berezia merezi dute kazetaritzari lotutakoek. Lauaxeta eta Robert Capa bezalako kazetari ugarien lana gertutik jarraitzen da eta sarritan aipatzen da errepublikaren baitakoargitalpenen, propagandaren eta amaiera aldera faxismoarekiko konplizitatea agertu zuten komunikabideen izaera ere.\nLan honetan memoriak duen garrantzia gelditzen da agerian, bereziki Gerra Zibila tartean denean. Eleberri gisa gustura irakur daitekeen liburua iruditu zait, fikziozko datuak historikoekiko trebetasun handiz uztartzen dituen lana.


EAEko eskola jantokiak ere, grebara - Halabedi\n> EAEko eskola jantokiak ere, grebara\nEAEko eskola jantokiak ere, grebara\n16 urria Erredakzioa KategoriaAlbisteak 0\nHiru greba egun deitu dituzte sindikatuek EAEko eskola publiko, pribatu eta itunduetako jantokietan. Datorren asteazkenean, urriaren 21ean, dute lehenengo greba eguna bertako langileek.\nUrriaren 10ean iragarri zuten ELA, LAB, CCOO eta UGT sindikatuek EAEko eskola publiko, pribatu eta itunduetako jangeletako langileek grebara joko zutela. Datorren asteazkenetik hasita hiru greba egun deitu dituzte sindikatuek: urriaren 21ean, 27an eta 29an.\nEusko Jaurlaritzako Hezkuntza Sailak “jangeletako langileekin duen jarrera” salatu dute. Aurreko ikasturtearen amaieratik Hezkuntza Sailarekin eta Patronalarekin eseri nahian ari dira sindikatuak: “kalitatezko jangelak antolatzeko eta sektoreko langileen enpleguari eta lan-baldintzei eustea bermatzeko, bai eta langile eta erabiltzaileentzako osasun-bermeak ziurtatzeko ere”. Gobernuak eta enpresek, ordea, entzungor egin diote batzartzeko eskaerari eta langileek komunikabideen eta Hezkuntza Sailaren web orriaren bidez izan dute protokoloen berri.\nAurreko ikasturteetako ratioak mantentzen direla azaldu dute langileek eta “espazioei eta egungo premiei jaramonik egiten ez zaiela”. Gainera enpleguari eta lan-baldintzei eusten ari ez zaiola adierazi dute: “Langile asko ez dira beren lanpostuetara deitu”.\n“Merezi duten errespetua” eskatu diete langileek Eusko Jaurlaritzari eta jangeletako zerbitzua kudeatzen duten enpresei: “Neurri negoziatu eta inposaketa gabeekin, beharrezko segurtasuna eta enpleguari eta lan-baldintzei eustea bermatzeko”.\n← Patria, errelatoa eta ikus-entzunekoen boterea\nLiteratura | Editorial Susa →


Iritzia: Koloreztatzeko ardura - Nafarroako Hitza Iritzia: Koloreztatzeko ardura – Nafarroako Hitza\nIritzia: Koloreztatzeko ardura\n2020, irailak 11 Albisteak, Iritzia, nafarroa 197\nEz! Hori izan zen iragan ostiralean, duela astebete justu-justu, Bigarren Hezkuntzako ikasleek entzun zuten lehenengo hitza. Ia sei hilabete ikastetxera joan gabe igaro ondotik, itzuleraren eguna izan zen institutu askotan irailaren 4a. Baina a zer-nolako itzulera! “Guztion segurtasuna” arrazoitzat hartuta, nerabeek institutu eta eskoletan egin dezaketenaren zerrenda laburragoa da egin ezin dutenarena baino.\nMartxoaren erdialdera etxean gelditu behar izan zuten gazte askok, ziurrenik, ez zuten institutura itzultzeko gogo handiegia, baina bai normaltasunaren lehen zantzuak atzematekoa. Baina lehengo bizitza “normal” hura desagertu da. Maiz ahaztu egiten bazaigu ere, bizi dugun gaur egungo normaltasuna “berria” da.\nGure kasuan, institutuko itxitura kanpoan egin genuen hitzordua ikasleekin pasa den ostiralean. Zintzo azaldu ziren gehienak: barroteetatik begira, jolastokian aldaketarik bazen kirika zebiltzan batzuk. Berehala ohartu ziren bazirela. Jolastokiko zorua klarionaz margotuta baitzegoen: 1. sektorea, 2. sektorea, 3. sektorea… irakur zitekeen. Ikasle bakoitzak dagokion sektoreko eremua soilik erabili ahal izango du. Hori bai, euria eginez gero, aterperik gabeko sektorea egokitu zaien ikasleek ikasgelan gelditu beharko dute jolastorduan. Penagarria!\nLehendabiziko albiste txarra eman eta gero, gainontzekoak iritsi ziren: “Zerrendaren arabera sartu behar duzue, zuen artean distantzia mantendu, musukoa jantzi, sudurra ere tapatu, ez egin korrika, futbolean ezingo duzue jokatu, ez ekarri bizikleta…”. Ia mantra bat balitz bezala errepikatu zuten irakasle guztiek goizean goizetik hasi eta eguerdi partera arte.\nNiri ere egokitu zitzaidan halako jakinarazpenak ematea. Tutorea izaki, zuzendaritzak jakinarazi zigun oso garrantzitsua dela ikasleek arauak ondo ezagutzea eta barneratzea. Hala, ikasgelara sartu eta bakoitza bere mahaian eseri zenean, jarraitu nuen egin ezin zutenaren zerrenda osatzen: “Ezingo duzue materialik lagunekin partekatu; liburua etxean ahazten bazaizue, ezingo duzue ikasgai horretako zereginik egin; leiho eta ateak ezin dituzue ireki; lagun batengana ezin duzue gerturatu, mahaitik altxatzea debekatua dagoelako”. Horrela aritu nintzen ia ordubetean. Jakitun nintzen ikasturte hasiera horrek ezer gutxi zuela ikustekorik iazkoarekin. Bat-batean, 50 urte egin genuen atzera. Lastima da, baina ikasgelako horman, sortzez galiziarra zen diktadore haren argazkia soilik falta zitzaigun.\nZuri-beltzeko bihurtu da gaur egungo hezkuntza sistema. Koloreztatzeko horrenbeste denbora eta ahalegin behar izan denean, sei hilabete aski izan dira egindakoa zapuzteko. Baina, hala ere, etxean arazoak dituzten ikasleek toki seguru bat izango dute eskola orduetan. Gainera, horrenbeste handitu den ikasleen arteko arrakala txikitu ahal izango dugu, administrazioak jarritako diru funtsaren bitartez. Orain, datorren ekainera bitarteko epea daukagu egun grisa den errealitatea kolore printzez argitzeko.\n« Sorginkerien aitzakian eramanak


Gaztetxoen oporraldia, harrobia sendotzeko - Arrasate - Goiena.eus\nGaztetxoen oporraldia, harrobia sendotzeko\nXabi Gorostidi 2018-04-05 18:14\nHaurren oporraldia sasoi aproposa izaten da kirol taldeentzat, aisialdia baliatuz euren harrobia sendotzeko. Ointxe!-koek eta Mondra Taldekoek ondo dakite hori, eta beste urtebetez campusak antolatu dituzte Pazko astean zehar.\nOintxe!-ren kasuan, oso pozik daude, aste santuko kanpusean 40 neska-mutikok eman dutelako izena. Eneko Mata arduratzen da campusa antolatzeaz, baina ez da bakarrik aritzen. 40 gaztetxo aldi berean kudeatzea ez da erraza izaten, eta horretarako lehen taldeko bi jokalariren, eta kadete mailakoen laguntza izaten du. Astelehenean hasi eta barikura arte, lau orduko saioak egiten dituzte egunero, bi bloketan banatuta.\nMondraren kasuan ere gaztetxo kopuru polita ari da parte hartzen Aste Santuko kanpusean. Oraingo honetan 65 haurrek ari dira parte hartzen, iazko zifraren antzera. Zifra polita dela azaldu du Zubia, baina neskatila gehiagok parte hartzea bota dute faltan. Neska bakarrak eman du izena Aste Santuko campusean, baina udakora begira gehiagok parte hartuko dutenaren esperantza du Zubiak.\nMondrako campusean ere bi bloketan banatzen dituzte saioak. Lehenean frontoian aritzen dira, talde-lana eta emozioak lantzeko jokoak egiten, eta bigarren blokean futbol entrenamendua egiten dute. Zubiaren ustez, era honetako ekimenak garrantzitsuak dira klubarentzat, batez ere, gazte askok Mondrarekin izango duten lehen harremana suposatzen dutelako.


MAIATZAK 28 JOLASAREN NAZIOARTEKO EGUNA\nAstialdi foroa osatzen dugun elkarteak maiatzaren 28an Jolasaren Nazioarteko Eguna ospatzera animatu nahi ditugu elkarte, erakunde, ikastetxe eta herritarrak. Jolasaren Nazioarteko Eguna 1998an sortu zen, Ludoteken Nazioarteko Elkartearen (ITLA International ToyLibraryAssociation) eskutik, eta FridaKim elkartearen lehendakariaren ekimenez. Maiatzaren 28a aukeratu zuten, Elkartea egun horretan eratu baitzen. Jolasa munduko gizarte eta kultura guztietan agertzen den giza…\nAstialdi Foroak, EGKren barnean elkartzen diren 17 euskal astialdi eskolek eta 10 federaziok, ‘Boluntariotza argazki lehiaketa’ antolatu zuen 2015eko abenduan eta aurkeztu ziren irudi hoberenak erakusketa batean egongo dira orain. Gasteizen ikusgarri egon ostean, orain argazkiak Bilboko La Bolsa aretoan erakutsiko dira apirilaren 15etik 29ra. Ordutegia honakoa izango da: astelehenetik ostiralera 8:30etik 21:30era, larunbatetan 9:00etatik…\nMurgildu zaitez boluntario gazteek antolatutako udako ekintzetan!\nHemen dugu udako kanpaina beste urtebetez! Euskal Autonomia Erkidegoko hiru lurraldeetako astialdi taldeetako boluntarioek urtean zehar egin duten lanari esker aukera mordoa izango dira aurten: 69 elkartek antolatuta 120 ekintza; hau da, guztira 10.000 plaza eskaintzen dituzten udaleku, topaketa eta bestelako jardueretan parte hartzeko hainbat posibilitate. Guk hiru zerrendetan bildu ditugu ekintza horiek guztiak, lurraldeko…\n• Zer da? Pertsona batek sexu delitua egiteagatiko aurrekari penalak ez dituela egiaztatzen duen ziurtagiria da. • Zergatik? Adingabeak babesteko legeak eta boluntariotza lege berriak agintzen dutelako. • Zertarako? Adingabeak babesteko aurreikusi den segurtasun neurria da. Arrisku egoerak saihesteko helburuarekin, delitu hau bete izan duten pertsonen erregistro bat sortu eta osatuko da. • Nork eskatu…\nHezkidetza, bere banakotasun eta berezitasunaren arabera, generotik at egiten den pertsonen hezkuntza da. Hezkidetzak pertsona guztiak berdin heztea esan nahi du. Gizonen eta emakumeen arteko berdintasunetik eta ezberdintasunetik abiatzen da, bi ereduen (maskulinoa eta femeninoa) integraziotik, alegia. Pertsona autonomoak izateko behar ditugun gaitasunak garatzea da gure helburua. Familietan, eskoletan, lagunartean… generoaren araberako estereotipoak mantenduz hezten…\nAstialdi Foroaren boluntariotza argazki lehiaketaren erakusketa Vitoria-Gasteizen hasiko da otsailaren 11tik 18ra\nAstialdi Foroak, EGKren barnean elkartzen diren 17 euskal astialdi eskolek eta 10 federaziok, ‘Boluntariotza argazki lehiaketa’ antolatu zuen 2015eko abenduan eta aurkeztu ziren irudi hoberenak erakusketa batean egongo dira orain.Hau lehen aldiz Gasteizen ikusi ahalko da, El Pilar Gizarte Etxearen erakusketa aretoan (Konstituzio Plaza, 5), otsailaren 11tik 18ra goiz eta arratsaldeko ordutegian: 10.00etatik 13.30ra eta…\nBIOLENTZIA EZAREN ETA BAKEAREN NAZIOARTEKO EGUNA\n“¿Zein da giza eskubide unibertsalen jatorria? Ba espazio txikietan, guregandik gertu, toki hain gertu eta txikiak mapetan ezin direnak zehaztu. Toki horietan gizon, emakume eta haurrek legearen aurrean berdinak izatea bilatzen dute, aukera berdintasuna bermatzea eta diskriminazioaren aurrean duintasuna azaltzea. Eskubide horiek aipatutako leku txiki horietan ez badute inolako zeresanik munduko beste edozein tokitan ere…\nItaka-Escolapios Fundazioak eta Betti Gottik Astialdi Foroaren Boluntariotza argazki lehiaketa irabazi dute\nAstialdi Foroak, EGKren barnean elkartzen diren 17 euskal astialdi eskolek eta 10 federaziok, antolatutako‘Boluntariotza argazki lehiaketa’-ren irabazleak jakinarazi ditu gaur. Bost epaimahaikideen botoak kontatu ondoren berdinketa eman da eta, ondorioz lehiaketaren saria, elkartearentzat diren 300 euroak bi zatitan banatuko da argazki txapeldunak aurkeztu dituzten bi taldeen artean banatzeko: Itaka-Escolapios fundazioa eta Betti Gotti Euskara Kultur…\nNola beteko zenuke zure kantinplora? Gasteizko aisialdi hezitzaileko boluntarioen lana ezagutzera emateko zabalpen kanpaina\nNola beteko zenuke zure kantinplora? Gasteizko aisialdi hezitzaileko boluntarioen lana ezagutzera emateko zabalpen kanpaina ● “Hiritarren artean jakin-mina piztu nahi izan dugu, zabalpen ekintza honen bitartez” ● Aisialdi hezitzaileak eta boluntario gazteek egiten duten lanak gasteiztarron bizitzan zer nolako onurak dituen ezagutzera eman nahi da: haur eta gazteen artean egunerokotasunean aurkitzen ez diren esperientziak eskaintzea,…\nTagged: Boluntariotza, Boluntariotza, Boluntariotza, Boluntariotza, Boluntariotza\n20 azaroa, 2015\nALBISTEAK, ALBISTEAK, ALBISTEAK, ALBISTEAK, ALBISTEAK, ALBISTEAK, ALBISTEAK, ALBISTEAK, ALBISTEAK, ALBISTEAK\nUrtero gaurko egunean, mundu osoan zehar, Haurren Naziorteko eguna ospatzen da 1989ko azaroaren 20an Nazio Batuen Batzar Nagusiak onartutako Haurraren Eskubideei buruzko Hitzarmena gogorarazteko. Dokumentu hau, haurrak agente sozial gisa eta beren eskubideen jabe aktibo gisa hartzen dituen nazioarteko lehen tresna da. Bertan azaltzen diren eskubide guztien errekonozimendua eta garrantzia azpimarratu nahi dugu. Honekin batera aipamen berezi…\nTagged: #AstialdiaAstinduz, #AstialdiaAstinduz, #AstialdiaAstinduz, #AstialdiaAstinduz, #AstialdiaAstinduz, #AstialdiaAstinduz


Beste eraso bat izan da Groseko Hondarpe Elkartearen aurka : Irutxuloko Hitza\nBeste eraso bat izan da Groseko Hondarpe Elkartearen aurka\nSarrailan sartu eta apurtu zuten giltzaren zatia. (Argazkia: Hondarpe elkartea)\nAurreko astean giltza bat sarrailan sartu eta apurtu egin zuten auzoko eragileei bertan sartzea oztopatzeko asmoz. Elkarteak adierazi duenez, “eraso honen erantzulea etxebizitza eskubidearen alde, euskararen alde, herri mugimenduaren alde… azken finean auzo langilearen alde egiten den borroka arriskutzat duten horietako batek egin du. Sarrera oztopatuta ere, Gros gure auzoa da eta hamaika txoko ditugu bertan borroka aurrera eramaten jarraitzeko. Kaleak beti izango dira gureak”. Honez gain, azpimarratu dute auzoko presentzia faxistaren aurrean auzo mailako erantzun irmoa prestatuko dutela.\nEz da lehen aldia Groseko Hondarpe Elkarteak honelako eraso bat jasaten duela. Izan ere, 2019. urtean lokaleko sarrailan txiklea sartu zuten, eta 2018 eta 2019 urteetan auzo elkarteko informazio panelak margotu eta zikindu zituzten.


Imanol Beristain ez zen ostiralean ikastolara etorri - GARA\nBeatriz Fernandez Imanol Beristain San Nikolas ikastolako maisuaren ikasle baten ama\nEz zen ostiralean ikastolara etorri. Gaurkoan ere ez.\nEgun berezi samarra izan zen ostirala gure seme-alabentzat. Maisua falta zen Lehen Hezkuntzako seigarren mailako ikasgela bietarik batean. Han eta hemen ibili omen ziren gainerako irakasle eta langileak, berriren bat izan nahian. Denak zain, denak adi. Txikiak bereziki, airean zebiltzan zantzuak irakurri nahian.\nGure txikiei Imanol atxilotu zutela esan zietenerako, arratsaldea zen. Ordurako askok ba omen zekiten. Susmatu edo egingo zuten. Auskalo. Negar egin zutela esan zidan gureak. Ikasgelako ume guztiek, hiruk izan ezik. Berak ezetz, ez zuela negar egin, eutsi egin ziola, baina tristatu zela, asko tristatu ere.\nGero ikusi zuten gure seme-alabek Imanol atxilo, esku-burdinez eskuak loturik, begiak baino erakusten ez zituzten txano beltzeko batzuek bazeramatela. Gaztelaniaren nondik norakoak erakusten dizkien hori, soinketako motxilan, txankletak eta eskupainua sartu ezean, errieta egiten diena. Badaramate.\nEta larunbat goizean, txintxo izan genuen txikia etxean, inork ezer esan gabe, gaztelaniako etxeko lanak egiten. Protestaka ibiltzen da bera ba, Imanolek etxeko lan asko eta asko eskatzen dizkiela eta. Larunbat goizean, berriz, protestarik ez, la-caja, el-pájaro-blanco segiden aurrean. «Imanolek agindutako lana da», esan zigun lan-koadernoa erakutsiaz. Noiz zuzenduko ote du? Bihar ere ez da ikastolara etorriko. Etzi, etzidamu... Haurra ere izango du laster. Bi aste barru edo.\nGure seme-alabek eta jaiotzear dagoen haurtxoak beste Euskal Herri bat merezi dute, ostiralaz geroztik ezagutu dutena ez bezalakoa. Lan-koadernoa zabaldu eta behingoz etxeko lanak egin ditzaten zorigaiztoko Euskal Herri honen geroa idatz dezaketenek.


Eztabaida publikoan dago gaia ETBk inoizko emaitzak txarrenak dituen une honetan.\nEhbilduk publiko egin du ETB berregokitzeko estrategia bat. Momentu egokian dator, ETBk bere emaitzarik txarrenak dituen honetan eta ikusle kopurua gainbehera konstantean doazenean.\nHala ere, gure telebista publikoko desertu honetan ere, atzo gauen oasi txiki batekin egin nuen topo. Haurren transexualitateari buruzko atal bat egin zuten Ur handitan saioan. Gaia pil pilean dago gizartean umeak biluzik agertzen diren kartel bat dela eta baina esaldi oso sakonekin. Facebookek irudia bera zentsuratu izanak ere eman du zer esana.\nEsan bezala telebista saioa momentu egokian datorrela ezin ukatu. Hala ere, gaiaren trataera berezia izan da. Telebista publikoa batek izan behar duenaren eredua jarri digu begi aurrean. Pedagogikoa, hezitzailea, gertukoa eta eraikitzailea izan dira burura etorri zaizkiten hainbat eta hainbat balorazio. Denon begian jarri du gure gizarteko errealitatea nahi baino ezkutuago bat. Denon begi aurrean jarri dute, ikuslearen enpatia bilatu eta gizarte bezala paper eraikitzaile nabarmena eginaz. Honetaz ari gara ain zuzen ere, telebista publikoaren zereginetaz ari garenean. Momentuko ikusleei eta merkexurreko programak egin beharrean egin ditzagun horrelakoak. Baliabideak baditugu eta probestu ditzagun gizarte hobe bat eraikitzeko.\nBestetik, euskararen trataera ere enuke aipatu gabe utzi nahi. Guraso batek euskaraz ez zekienez gaztelaniaz egin zuen eta azpititulatu zitzaion inongo arazorik gabe. Hori da hain zuzene ere ETB 2k era natural berberean egin beharko lukeena. Euskaraz bizi den herri bat badagoela erakus diezaiogun euskal jendarteari. Lehen esan bezala probestu dezagun telebista ezjakintasun eta beldurrak uxatuz gizarte hobe bat eraikitzeko tresna gisa. Hori baita telebista publiko bat izateko eta finantzatzeko arrazoi nagusienetako bat.\nJarrai dezagun euskarazko eta kalitatezko programak egiten eta pixkanaka irauli dezagun telezaborraren aroa eta bihur dezagun ETB benetako eta denak harro egoteko telebista publikoa.\nIkusterik ez bazenuten hona hemen ETB nahierako lotura: http://www.eitb.tv/eu/bideoa/5762/


Interneteko konexio baten abiadura erreala egiaztatzeko programa bat sortu du Red.es-ek | Consumer\nInterneteko konexio baten abiadura erreala egiaztatzeko programa bat sortu du Red.es-ek\nDoako aplikazioak banda-zabalera eta deskarga-abiadura egiaztatzeko aukera ematen du\nInterneteko konexioan datuak benetan transferitzen direla egiaztatzeko, Red.es-ek “Abiadura-testaren” zerbitzu bat jarri du martxan, eta sei aplikazio eskaintzen ditu informazio hori egiaztatzeko. Industria Ministerioari atxikitako enpresa-erakunde publiko horrek garatutako programak, gainera, erabiltzaile-taldean intrusismo-zantzuak detektatzeko aukera ematen du.\nErakundeak komunikatu baten bidez jakinarazi zuen programa doakoa eta zentroaren orritik eskuragarria dela, eta erabiltzaileari aukera ematen diola banda-zabalera eta ekipoaren deskarga-abiadura egiaztatzeko, birusak edo spama bidaltzeko konexioetan intrusismoa saihesteko.\nInterneteko konexioak, Red.es-ek azaltzen duenez, kontratatuta dugun zerbitzuaren araberako ezaugarriak ditu, banda-zabalera barne, eta horrek zehazten du sarean eskuragarri ditugun edukietara sartzeko konexio-abiadura eta datu-transferentzia.\nBeste faktore batzuek abiadura baldintzatzen dute (konexio-protokoloa, sareko kongestioa, etab.). ), kode maltzurrek ere eragin dezaketena. Adibidez, troiatarrak Internetera konektatzen dira beren ekintzak egiteko, eta, hala, erabiltzaileek legitimatutako prozesuetarako eskuragarri duten banda-zabalera murrizten da.


CL-Windconek kontrol eredu eta algoritmoak garatzen ditu parke eoliko efizienteagoak egiteko | IKERLAN\nCL-Windconek kontrol eredu eta algoritmoak garatzen ditu parke eoliko efizienteagoak egiteko\nIKERLAN proiektu honetan parte hartzen ari da, zeinaren bidez aerosorgailuak haizeaz baliatzen diren modua optimizatuko baita\nCL-Windcon I+G+b alorreko proiektu europar bat da, parke eoliko efizienteagoak eraikitzeko eredu informatikoak garatzeko asmoarekin abian jarritakoa, eta IKERLAN proiektu horretan ari da parte hartzen. Ekimen honen asmoa da parkeen diseinu integrala optimizatuko duten kontrol ereduak eta algoritmoak inplementatzea, haizeari probetxu gehiago ateratzeko eta parkearen gastuak murrizteko.\nAerosorgailuek lorratz zurrunbilotsua sortarazten dute beraietatik igarotzen den haizean, motordun ibilgailuen uzten duten arrastoaren antzekoa, eta horrek hurbileko aerosorgailuei eragiten die. Horrek parke eoliko bateko aerosorgailuen dentsitatea eta bere efizientzia mugatzen ditu.\nProiektu honetan, zeina Energia Berriztagarrien Zentro Nazionalak (CENER) gidatzen baitu, 6 herrialdetako 14 bazkidek hartzen dute parte guztira. Proiektua Europar Batasuneko Horizonte 2020 programak finantzatuta dago, eta 2019ko urrian bukatuko da.\nIKERLANek esperientzia zabala du aerosorgailuen kontrol automatikoaren diseinuan. Sistema horiek erabakitzen dute zenbat potentzia transmitituko den une bakoitzean sare elektrikora eta zenbat irekiko diren palak haizearekiko. CL- Windconek proposatutako parke eolikoaren diseinu integralak gaur egun eskaintzen ez dituzten hainbat prestazio eskatuko dizkio sistema horiei.\nIKERLANek aerosorgailuen kontrol automatikorako sistema bat diseinatu eta inplementatuko du, zeinak esandako prestazioak eskainiko ditu, parkearen eta aerosorgailuaren helburuak harmonizatuz. Gainera, zentroak parke eolikoen kontrol automatikoa diseinatzeko metodoak proposatuko ditu, aerosorgailuen prestazio berriak erabiliz, energiaren errendimendua hobetzeko, mantentze lanen premiak hobeto kudeatu ahal izateko eta erabilgarritasuna hobetzeko.


Gripeak gaixotasunagatiko laneko bajen %10 eta %12 artean eragiten du | Consumer\nGripeak gaixotasunagatiko laneko bajen %10 eta %12 artean eragiten du\nUrtero 70 milioi ordu inguru galtzen direla kalkulatzen da\nGripeak gaixotasunagatiko lan-bajen %10 eta %12 artean eragiten du, eta urtero 70 milioi ordu inguruko galerak izaten direla kalkulatzen da. Kontuan izan behar da, gutxi gorabehera, pertsona bakoitzak batez beste bost eguneko ezintasuna behar duela, Gripea Aztertzeko Taldeak (GEG) argitaratutako azken datuen arabera.\nGripeak eragindako lan-absentziak, birusak txikiei eragiten dienean lagun egiteak barne, 348 euroko batez besteko kostua eragiten du gaixo bakoitzeko, azaldu du GEGko koordinatzaileak eta Bilboko Basurtuko Ospitaleko Mikrobiologia Klinikoaren eta Infekzioaren Kontrolaren Zerbitzuko buruak, Ramón Cisterna doktoreak, gripometroaren azken emaitzak aurkeztu direlako. Horrez gain, azpimarratu du urtero zazpi helduetatik batek gripea uzkurtzen duela eta birusaren eraso-gailurrik handiena “urtarriletik martxora bitartean” dela. Horregatik, Zisternak azaroa “gripeari aurre egiteko txertoa hartzeko eta babesteko hilabete egokia” dela adierazi du. Batez ere, leku itxietan edo pertsona-kopuru handia dagoen lekuetan lan egiten dutenek txertoa jarri behar dute, errazagoa baita birusa transmititzea.\nGripea duten haurren erdiak baino gehiago eskolan kutsatzen dira, eta %65ek, batez beste, lau egun falta dituzte eskolara. Hamarretik zortzitan, etxeko kide bat arduratzen da haietaz; beraz, datuen arabera, kasuen %15ean gurasoak lanetik joatera behartzen ditu. “Eskola-adinean dauden haurrak dira gripearen barreiadura-iturri nagusia, ez bakarrik etxean, baita gizarte-ingurunean ere”, azaldu du Cisternak, eta adierazi duenez, “lehen eta bigarren hezkuntzako irakasleak eta haurtzaindegietako eta haur-eskoletako langileak kutsatzeko arrisku handiagoa dute, eta, horregatik, talde horietan txertoa jartzea gomendatzen da”.\nEra berean, funtsezko zerbitzu publikoetako langileak birusetik babesteko gomendatu du, hala nola Estatuko segurtasun indar eta gorputzak, suhiltzaileak, babes zibila edo osasun larrialdiko zerbitzuetako langileak. “Era berean, txertoa jarri behar zaie gripearen ondorioz osasun-arazoak izateko arrisku handiena duten biztanle-taldeekin lan egiten dutenei, hala nola gaixo kronikoei, zaharrei edo haurdunei”, gaineratu du. Horrelakoak dira osasun zentro eta ospitaleetako langileak, baita erakunde geriatrikoetakoak edo gaixo kronikoei laguntzeko zentroetakoak eta gaixo edo zahar horien zaintzaileak ere.\nGripea hartuz gero, Zisterna doktoreak gomendatzen du “lanera ez joatea, birusa oso erraz kutsatzen baita airetik”. Izan ere, gripea duen pertsona bakoitzeko beste pertsona bat edo bi kutsatzen direla uste du medikuak.\n% 12 bajak gaixotasun gripe-eu laborales-eu


Desjabetzeak eta lapurretak - - Anboto.org\nAndoni Barreña (Irakaslea) 2015-07-10 08:30\nDesjabetzeak eta lapurretak ez dira gaurkoak. Faxismoak ere makina bat egin zituen, erakunde publikoenak, elkarteenak eta herritarrenak zirenak bereganatuz, edo faxistei eta euren lagunei eskainiz. Horietako asko geure gogoan daude oraindik. Naziek ere desjabetu zuten Parisen Eusko Jaurlaritzaren egoitza zena, eta egun, Espainiako Gobernuari itzuli ostean, Cervantes Institutuaren egoitza dago bertan. Lehenago ere gertatu izan dira desjabetzeak eta lapurretak, karlistaldi izenekin ezagututako borroka garaietan edo Mendizabalen desamortizazio dekretuari esker. Antzinakoagoak ere badira, noski.\nBitxia da desjabetze eta lapurretak erregealdietan, diktadura aldietan zein ustezko demokrazian gertatu direla ikustea; gainera, iparrean zein hegoan. Ahaztu barik, Elizak ere bereak egin dituela; esaterako, Nafarroan bere izenean jarri ditu hainbat jabego.\nGero, horietako asko norbanakoengana heldu dira, legeak eta demokraziak ugazaba berriak babestu eta bedeinkatzen dituela. Hamarkada batzuetara, normaltasun osoz, ugazaba berrien ondorengoek ahaztu edo mozorrotu egiten dute euren ondarearen nondik norakoa. Legeak ere moldatu egiten dira, behar izanez gero. Dena legearen babesean eta modu demokratikoan egiten da.\nGaur ere desjabetze baten aurrean gaude, kasu honetan herri elkarteen aurka. Baina ez dugu ahaztu behar herri elkarte horiek osatuz herritar ugari daudela, eta herria herritarrok osatzen dugula.\nHaatik, #HerrikoakLibre, #IntxaurreLibre, #CastetLibre, #PortalekuaLibre, #BelatxikietaLibre